text:
Zorç si sveà cu la fiere, e la robe no i displasè. Cu la scuse dai mateçs dal so cuarp al sarès restât cjase a polsâ – altri che furlan lavoradôr! Al varès fat gulizion cun Dani e il frut, par une volte, invezit di scjampâ vie svelt. Al pensà ae gnot pene passade: a un ciert pont Dani e veve tacât a strussâ cuintri de sô spale cu la sô biele cjavelade scure, po i veve domandât di russâle daûr des orelis… e lui lu veve fat, ancjemò sturnît dal sium. Ce strane domande, al riduçà Zorç tra se. Si sintì il çarneli: cjalt. Dani e jere jevade, al veve sintût la olme frescje dal so cuarp che al mancjave sot dal bleon. Gjoldintsi la lentece dai soi moviments Zorç al le in cusine.
“Bundì amôr, o ai la fiere e stoi cjase”
“Ah! Beat tu! La âstu basse?” i veve domandât jê, fasint dutis lis mossis de gulizion – jemple di aghe il cit/metilu sul fûc/prepare il tè/cjôl il bussulot dal cafè e la sedonute par jemplâ la moca – cu la sô gracie naturâl, di gjate.
In chel al rivà Marc, pîts strissinâts e muse rabiose: si jere sveât mâl.
“Bundì Marc!”
“M-m”.
I trê a faserin gulizion, becotant i cornflakes e tabaiantsi pôc, ancjemò cjaminant pai coridôrs segrêts des lor scjatis cranichis. Marc al rompè il cidinôr dome par dî: “Bon, alore par ricreazion mi puarti i biscots!”.
E al tacà a cjapâ sù une gocciola daspò di chê altre metintsalis in bocje dutis, cence gloti, fin a jemplâsi i smursiei, che ae fin a jerin compagns di sachetis plenis, che taronditâts di frut. Dani e riduçà, cui siei voi verts-cuasi-zâi, lecantsi la man cun elegance e disint: “Ti sêstu lavât la muse, almancul?”
“Jo o torni tal jet, che no soi just”, al rugnà Zorç, “si viodin a gustâ”.
Tal jet, sgrisulât dal frêt, al si pierdè a cjalâ fûr dal barcon.
La zornade e jere grise in maniere dispietade. Al varès plot. Su la strade cinc personis a spietavin la coriere, capotut-cjapielut-scarputis, tant che pipins. No jerin sot de tieze de fermade, come par solit, ma a stavin un dongje di chel altri su la linie blancje dal ôr de strade, fers. A rivarin altris dôs personis e si meterin ancje lôr dongje, a formâ une rie ancjemò plui lungje. Passaris sul cabli de curint.
Zorç si indurmidì, come se cualchidun al ves fracât un boton distudant bot e sclop la realtât, lis robis cemût che a son, la sigurece di ce che si tocje.
Si sveà dome a ore di gustâ, sintint la puarte che e sbateve e i passuts di Marc. Al viodè che su Telegram i jere rivât un messaç video dal gnuf titolâr, che i tignive une vore aes comunicazions smart. Cun orôr, Zorç si rindè cont che si jere dismenteât di visâlu de fiere! Al fasè play sul messaç e al viodè il dott. Maseri, golarine di manager e ocjâi di cuar, che i diseve “Taffaro, è mancato senza avvisare. Non so come foste abituati prima del mio arrivo, ma le cose con me cambieranno! E lei non è nella posizione di prendere le cose sotto gamba!”. Il messaç si sierave cun Maseri, il titolâr plui odeôs e odeât dal mont, che i mostrave i dincj uçâts, di lôf.
“Rogant, cjastron, simiot che no tu ses altri!” al vosà Zorç, batinsi i puins sul pet pelôs.
Ciertis voltis i oms si compuartin come bestiis.
di Margarite Cogôi
#1036
Conte gjavade fûr di Vôs de Basse 2020


c: text/html

text:
Cividât: domo
Home Trois Troi Furlan Cuarte tape Cividât Foto 4
Castelmonte - Masarolis
Località attraversate
L'interni dal domo, a trê navadis cun presbiteri rialçât, al è il risultât des modificazions fatis intal sec. XVIII di Zorç Massârs. Di no pierdi il Monument al patriarcje Nicolau Donât (Giovanni Antonio di Bernardino da Carona, 1513), un grant Crucifìs di len (sec. XVIII), il monument ecuestri a Marcantoni di Manzan (Girolamo Paleario, 1621).
Inte navade diestre, une portele e introdûs al Museu Cristian, là che a son dôs oparis mestris impuartantonis dal periodi langobart, l'altâr di Ratchis, e il Batisteri di Calist, elegant inte sô struture armoniose a arcs.
Steme comunâl
di Cividât
Castelmonte - Masarolis
Località attraversate
Steme comunâl
di Cividât
Cjamin tape daûr tape
- Preambul: Ìsule Barbana - Aquilee
- 1. Aquilee - Dael
- 2. Dael - Cormons
- 3. Cormons - Madone di Mont
- 4. Madone di Mont - Masaruelis
- 5. Masaruelis - Monmaiôr
- 6. Monmaiôr - Ripâr A.N.A.
- 6bis. Var. Montemaggiore - Val Torre
- 7. Ripâr A.N.A. - Prât di Resie
- 8. Prât di Resie - Dogne
- 9. Dogne - Valbrune
- 10. Valbrune - Mont Lussari

robotstxt: allowed

filter: keep


text:
25 di Novembar
Il 25 di Novembar e je la 329° zornade dal Calendari Gregorian, (la 330° se l'an al è bisest). A mancjin 36 zornadis pe fin dal an.
AcjadimentsModifiche
In FriûlModifiche
- 1419 - Lis trupis dal patriarcje cun un bataion di Ongjarês a assedin Cividât.
- 1866 - Primi elezions talianis. In Friûl a vincin i moderâts.
Vie pal montModifiche
- 1973 - Colp di stât militâr in Grecie cuintri il president George Papadopoulos.
- 1984 - il cjantant Bob Geldof al met adun a Londre 35 artiscj che a regjistrin la cjançon Do they know it's Christmas par cjapâ su bêçs pe cjaristie in Etiopie
- 1990 - primis elezions popolârs in Polonie, Lech Walesa al devente president.
- 1992 - Il parlament Cjecslovac al vote la division dal paîs in Cechie e Slovachie dal 1 di Zenâr dal 1993
Nassûts vuêModifiche
- 1881 - Angelo Giuseppe Roncalli Pape Zuan XXIII († 1963)
- 1914 - Joe di Maggio, zuiadôr di baseball merecan († 1999)
- 1915 - Augusto Pinochet militâr, ditatôr cilen
Muarts vuêModifiche
- 1970 - Yukio Mishima, scritôr gjaponês (n. 1925)
- 1993 - Anthony Burgess, scritôr inglês (n. 1917)
- 2005 - George Best, zuiadôr di balon inglês (n. 1946)
FiestisModifiche
In FriûlModifiche
- Fieste di Sante Catarine a Udin
Vie pal montModifiche
ReligjosisModifiche
- Sante Catarine


text:
Palme – Cividât
Cividât si è piturade di rose vinars ai 20 di Mai 2016 cuant a son passâts chenti i cicliscj dal Zîr… dut ator ator a jerin flocs, galis, balons e listons in rose… la statue di Juli Cesar e veve intor la maiute rose… la scrite Mandi e jere in rose… dutis lis feminis a vevin intor alc di rose… di plui a jerin cetantis bicicletis piçadis daperdut dutis in rose… o ai ancje viodût la sacume di un gjat in rose… e, no podeve mancjâ, al jere il frico dut rose… une biele atmosfere che si è scjaldade une vore cuant a son passâts i cicliscj in vie Libertât corint cetant fuart, ducj in rie a fâ un biel trenin e cun daûr une file di machinis, lis amiraliis, che no finive plui… e cualchidun ch’al cridave ato viodût Nibali?
Ma ancjemò plui biel al è stât viodi il zîr in TV par vie des ripresis fatis dal elicotar e des motos indulà si viodeve dute la int che e jere dilunc il percors in salide, lis personis che a svintulavin la biele bandiere zale/blu dal Friûl e soredut il spetacul maraveôs des valadis furlanis viodudis dal alt… chest par visâsi di cetant biele che e je la niestre tiere furlane… inalore sperin che a tornin a passâ chenti biel prest… MANDI A DUCJ !!!!!
Look at… the movie: 99° Giro d’Italia – 2016 @ Cividale del Friuli
Look at… the photos: Il Giro d’Italia a Cividale
😎


text:
Nassût tal 1954 a Rathcoole, une zone di Belfast a maiorance unioniste, Bobby Sands si cjate a fâ i conts adore cul regjim di discriminazion e di violence che la comunitât nazionaliste irlandese e patìs in Irlande dal Nord. Par vie des menacis dai grups paramilitârs lealiscj la sô famee e je obleade a cambiâ cjase plui voltis e lui al à di bandonâ il so lavôr. Al è cussì che a 18 agns al jentre tal IRA.
Impresonât une prime volte tra il 1972 e il 1976, intal 1977 al ven condanât a 14 agns di preson di scontâ intai Blocs H di Long Kesh là che si zonte aes protestis dai presonîrs republicans cuintri dal tentatîf des autoritâts britanichis di tratâju tant che criminâi comuns.
Par rivendicâ il status di presonîrs politics si decît di inviâ un siopar de fam.
A tacâ al è propit Bobby Sands, il prin di Març dal 1981.
Inte suaze de campagne par poiâ lis rivendicazions dai presonîrs republicans, Sands al ven candidât al parlament di Westminster pe circoscrizion di Fermanagh/South Tyrone e ai 11 di Avrîl al ven elet cun 30.492 vôts. Nancje la sô elezion e fâs però cambiâ linie al guvier britanic vuidât di Margaret Thatcher.
Bobby Sands al mûr ai 5 di Mai dal 1981 dopo 66 zornadis di siopar de fam.
La sô muart e jeve protestis in dut il mont intant che passe cent mil personis lu compagnin in simitieri. I siei scrits de preson a restin tra lis pagjinis plui altis e plui tragjichis de lote di un om pe justizie e pe libertât dal so popul.
CARLI PUP
TERITORIS – OMS DI LIBERTÂT. Bobby Sands, une voie di libertât che no si pues impresonâ (Irlande)............
Nassût tal 1954 a Rathcoole, une zone di Belfast a maiorance unioniste, Bobby Sands si cjate a fâ i conts adore cul regjim di discriminazion e di violence che la comunitât nazionaliste irlandese e patìs in Irlande dal Nord. Par vie des menacis dai grups paramilitârs lealiscj la sô famee e je obleade a cambiâ cjase plui voltis e lui al à di bandonâ il so lavôr. Al è cussì che a 18 agns al jentre tal IRA.


text: “Il pont nol è nome chel di fâ fieste pai 60 agns di Messe di un predi. I predis no mighe no son ducj compagns, che pre Tarcisio, par un esempli, si à manifestât no par rapresentant di une Glesie vierte al mont e magari sierade al borc. Il mont, cun di fat, al tache cul borc, cul locâl, cun chel teritori su la puarte di cjase. E sei pardabon vierts al teritori nol vûl dî juste metisi in reet sôl o prin di dut cui sorestants che lu guviernin e ancjemò mancul cui potents che alì a sparonsonin ma scoltâ e e cjapâ sù lis istancis, lis istancis dal popul, de int semplice. Pre Tarcisio al parten mancul di altris nome che a chê Glesie che lui i à zurât di ubidî. Al è part, anzit patrimoni, de comunitât civiche, che alore par chel, in rapresentance ideâl di tante societât civîl di Udin, dal Friûl, di dute chê bande jenfri Alps e Adriatic che in fat di culture o vin vude par patrie in ereditât di Aquilee, si capìs che a non dal Moviment Civic Culturâl Alpin-Adriatic dal Fogolâr Civic e dal Circul Universitari Furlan de Academie dal Friûl e ancje par cont de presidence dal Club Unesco di Udin, o soi culì a dî: ‘Vive pre Tarcisio, om libar!’”. Chest il salût dal dean di Fogolâr Civic e Academie dal Friûl, prof. Alberto Travain, indreçât domenie ai 19 di Lui 2015 al plevan emerit di Sant Piu X a Udin, il benefatôr pre Tarcisio Bordignon, capelan dal “Fogolâr” istès, finide la Messe pai siei 60 agns di predi te parochie li che a ‘nd à fats 50 scuasit de sô mission pastorâl. Pontis di garbure e marum, tal discors dal dean prof. Travain, clamât a fevelâ daûr des felicitazions di parochians, Comun di Udin e localitât zimulade venite di Riese San Pio X, espression di domandis cence rispueste valide e sot vie di un larc dissentiment di popul su lis “manieris” di mandâ in pension chel predi tant famôs e benemerit.


text:
Dove siamo – Contatti
Contactos:
B&B Casa historica el alchimista de la Familia De Carolis
Movile: +39 331 3677818
E-mail: info@suitealchimista.it
Piazza Francesco Curzio, 12
70010 Turi (BA) – Italy
Estamos felices de responderte
a todas sus solicitudes en poco tiempo.
Dove siamo Contatti
Dove siamo – Contatti Dove siamo – Contatti Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere Antonio Di Venere


text:
Siencis aerospaziâls
Lis siencis aerospaziâls a studiin cemût che al è fât e cemût doprâ il spazi. Fra i tancj rams di chestis siencis ricuardin:
- Astronomie
- Astrofisiche
- Astrobiologjie
- Microgravitât
- Fisiche dal plasme
- Sience planetarie
- Traspuarts spaziâi
- Esplorazion spaziâl
- Colonizazion spaziâl
Va dite che chestis siencis a àn a ce fâ cun i plui diviers cjamps di ricercje, de biologjie dai organisims in ambient spaziâl a la gjeologjie dai planets e dai asteroits, de fisiche nucleâr tal spazi interstelâr a chê tes stelis.


text:
I veve dit cussì Fricebilite a Candaluç. E lu ripeteve: “Vrie di ca! Vrie di ca!” intant che al sunave la raze cu la cartufule. Ma nie. Sepat no lu scoltave e al leve indenant cul camesot. “Gût… sehr gût…” al barbotave a barp vrie. Si che duncje la bisate e cjapave di stiç, ma cence fâ nancje une bree. Si pues contâ dut, ma sgjarduleâsi in cheste maniere nol è ni san ni gaban. E difati al fevelave saldo, chel forepiere… al veve une vore di renghe, pôc ce dî. I mancjave dome di sossolâsi ruan il sbit e dopo il curubul al sarès mudât in panoglat. E il panoglat in civon. E il civon al sarès tornât corundul. La profezie no di une, no dôs ma almancul dîs. E lui nol voleve dî, ma i disevin dîs. “Dîs trute, dîs trute” i sigavin cence polse. Ma se no si olse no si à padin. La robe e ven fûr distrute. E gjave un, gjave doi, gjavedon, lis robis a van come che no àn di lâ e ti rive une raine che ti smaltache sul brantiel. Ben po… Finide cussì? Magari! E rive di lontan la pine di un scuâl di chei cu la muse di sopressâ, al gjave i modons, al mostre il dûl, al spessee… Une puçone di no viodi. Il gjavestrops al domande “Cumierie?” e nol è un che i rispuindi. Anzi no. Spes gjat i veve dite “tencje, tencje une vore…” Ma tencje al cats, al veve pensât chel altri, prime di strucâsi dentri tal lavandin in companie di te mularie. Cumò tire la aghe, jù pe glove dut si sbrove, nin in glorie. finide la storie.
di Rafaêl Serafin
#950


text:
Ministrazion
La ministrazion e je la dissipline che e viôt cemût direzi cun cure, organizâ, controlâ e gjestî une organizazion di cualsisei tip, de famee (ministrazion familiâr), a un branc di une imprese (ministrazion dal magazen, ministrazion dal personâl), a une imprese interie (ministrazion aziendâl), a un organisim public, un ent locâl o un stât (ministrazion publiche).
La problematiche che à di frontà la ministrazion e je che di rivâ a dai obietîfs cun risorsis limitadis che a puedin jessi in contrast fra di lôr.
La ministrazion e à di rivâ a frontâ sei dai problemis organizatîfs sei a fâ dai progjets a lunc tiermin, ven a stâi elaborâ des strategjiis.
Vôs leadis[cambie | modifiche il codiç]
Ambit aziendâl[cambie | modifiche il codiç]
- Ministrazion aziendâl
- Ministrazion dal magazen
- Ministrazion dal personâl
- Organizazion aziendâl
- Consei di ministrazion


text:
Tal Vanzeli al è scrit che i talents non van metûts sot tiere, ma doprâts. Par me la parabule e vûl dî che lis esperiencis maturadis no puedin restâ un patrimoni personâl, ma jessi metudis a disposizions di chei altris. Cun chest spirt duncje, e ancje cuntun tic di ingropament, o disnici la esperience di diretôr de Patrie.
O cjati un giornâl bielon e di chest si scuen dî grazie al lavôr di Venier e di dute la schirie di colaboradôrs che a àn permetût a lis ideis di deventâ un progjet vîf, vivarôs e soredut origjinâl intai contignûts e te sô vieste grafiche.
Al diseve pre Toni che i someave di viodi il soreli cuant, pôcs agns indaûr, chest groput di zovins si son tirâts dongje a la redazion. Al veve reson. O disarai di plui, di gjornalist di tancj agns, o crôt che al sedi in chest moment sotstimât il prodot rispiet al marcjât.
Ma la “Patrie” no pues jessi considerade un prodot. Un siôr mi à fermât chê altre sere e mi à dite: «Cjale che il giornâl – e si riferive al nestri – al è une bandiere».
Vê une bandiere a cualchidun al podarà someâ forsit retoric e fûr dal timp, a cualchidun altri al pues fâ pôre, viodint come che i simbui a puedin deventâ pericolôs se doprâts par semenâ divisions e tristerie.
No, par noaltris chê acuile e sta par lis tantis musis, lis storiis di ognidun che po dopo a deventin il mosaic di un popul.
Ma par no fâsi cjapâ dentri des peraulis, pensìn pluitost a cemût difindi chê bandiere tal concret. Fin dal timp dal so fondadôr, la Patrie dal Friûl si è movude pe lenghe furlane, par mostrâ la sô dignitât, tal jessi parone di ogni argoment. Tai agns e je lade indenant sul troi de difese dai dirits dai plui debui: cul riferiment a Glesie Furlane e à tignût ferme la ereditât di Aquilee, mari no dome pai credents.
I becjârs di Bertrant in dì di vuê a àn forsit gambiât non e divise, ma a son simpri li, pronts sul flum, su la sô rive drete e su chê çampe.
La maniere doprade par ribaltâ la crisi economiche sui dirits e sul mont furlan e je denant di ducj: preparìnsi a timps di stente che cun cualchi scuse a podaran trasformâsi intun atac gjenerâl no dome a lis condizions di vite, ma soredut a la idee stesse di Friûl.
Ma ancje nô o sin in rive a chel flum, cul vuestri jutori e sperant in chel di Diu.
Dree Valcic
L’EDITORIÂL / Elezions: cui che le conte e cui che nol conteWalter Tomada
Lis elezions a son simpri plui dongje, ma il Parlament di Rome nol è mai stât cussì lontan dal Friûl. I furlans a laran a votâ ai 25 di Setembar pes elezions talianis, ma la impression vere par cui che al à a cûr i interès de nestre tiere e je che noaltris in cheste […] lei di plui +
(L)Int Autonomiste / Un popul cence plui vôs in cjapitulDree Valcic
✽✽ Nol è par fâmi i fats di chei altris, ancje se o sai benon che ae fin in ogni câs i efiets a saran deleteris ancje pai furlans, ma o crôt di interpretâ un sintiment slargjât e un dubi gjenerâl, domandantmi parcè che a àn fat colâ Draghi. No si trate, che al sedi clâr, […] lei di plui +
Feminis furlanis fuartis / Il percors internazionâl di ricercje di Michela Lupieri, curadore di events e mostris di artservizis di Erika Adami
E à progjetât “Ephemera”, il prin festival di culture imateriâl in Italie, che al va indevant in Setembar “Libars di scugnî lâ” al diseve il poete cjargnel Leo Zanier, e Michela Lupieri si ricognòs ta chês peraulis. «La mê vite e je simpri stade un lâ, tornâ e lâ di gnûf: di cuant che o […] lei di plui +
Furlans fûr dal ordenari / La storie di Piltrude, e di cemût che fasè cambiâ vite ai siei fîs Erfòn, Marc e AntoDiego Navarria
Cussì e fo implantade la Badie di Siest, une des plui innomenadis di chenti Cividât, 1380. Cul peçot imbombît di cere, Marie, zovine novizie tal munistîr di Sante Marie di Val, e free a fuart il marmul sculpît. Al è dut plen di ornaments fats di voluts di plantis, di motîfs vegjetâi e gjeometrics. E […] lei di plui +
Int di Cjargne / Alessandra Primus Referente de Cjargne dai scampanotadôrs furlansMarta Vezzi
Di cuant che e jere frute, Alessandra Primus e à vût simpri la passion pes cjampanis. “Finîti di servî messe, mi gjavavi daurman i vistîts di zagut e o levi sù di corse sul cjampanili. O disubidivi pre Attilio parcè che in chê volte il cjampanili nol jere a norme e al tocjave metii man […] lei di plui +
L’EDITORIÂL / LA PATRIE DAL FRIÛL AL SALON DAL LIBRI DI TURINWalter Tomada
Dai 19 ai 23 di Mai no steit a cirînus, noaltris de “Patrie”: no sarin in Friûl, ma inaltrò.◆ No, no lìn in esili. Pal moment, jessi “furlans che no si rindin” nol è ancjemò une colpe. Salacor lu deventarà, ma pal moment o podin jessi “libars di sielzi” di lâ in “mission”. Une mission […] lei di plui +


text:
Ladin dolomitan
Za tal prin Statût Speciâl pal Trentin-Südtirol dal 1948 si garantive l’insegnament dal ladin tes scuelis elementârs de Provincie di Bolzan, il rispiet de toponomastiche tradizionâl e sovenzions di pueste par sostignî lis ativitâts culturâls. Mancul tutelade, però, e restave la minorance ladine de Provincie di Trent. Cu la riforme dal Statût dal 1972, lis normis di tutele pes minorancis etnichis a vegnin svilupadis inmò di plui e al tache, di fat, un procès di ecuiparazion te tutele dai ladins des dôs Provinciis, fissât formalmentri cu la riforme statutarie dal 2001.
I ladins de Provincie di Belun, invezit, a son stâts ricognossûts dome tal 1999. midiant de leç 482.
Romanç
Il prin ricognossiment dal romanç al è dal 1794, cuant che ancjemò i Grisons no jerin dentri te Svuizare. Un salt di cualitât si à tal 1938 cuant che il romanç al ven declarât de Costituzion federâl “cuarte lenghe nazionâl de Svuizare”. Infin tal 1996, par formalizâ un percors di ricognossiment tacât za di tancj agns, e ven stabilide, simpri de Costituzion federâl, ancje la uficializazion de lenghe romance tai rapuarts cui citadins romançs. Banconotis, passepuarts, feroviis, puestis, societâts telefonichis e fintremai l’esercit svuizar a son dome cualchidun dai cercins plui impuartants dulà che al è stât introdusût l’ûs dal romanç. Tal 2007, il Cjanton dai Grisons al à fate buine une gnove leç di tutele une vore avanzade.
Furlan
Il furlan al è stât ricognossût uficialmentri dal Stât talian tant che “lenghe” cu la leç 482/99, ma un prin ricognossiment al jere za stât stabilît a nivel regjonâl tal 1996 cu la aprovazion de L.R. 15. Cheste leç e je stade une vore impuartante parcè che, fra lis altris, e à fissât la grafie uficiâl, regolât l’ûs de marilenghe tai Comuns e istituît l’Osservatori de Lenghe Furlane, organisim clamât a meti in vore la politiche linguistiche pal furlan (dal 2005 sostituît di une agjenzie autonome, la Agjenzie Regjonâl pe Lenghe Furlane). Di resint, la Regjon e à fate buine une gnove leç di tutele, la L.R. 29/07, che e à segnât un gnûf pas indevant tal staus juridic dal furlan ma che e je stade impugnade devant de Cort Costituzionâl di bande dal Guvier centrâl.
William Cisilino
SPECIÂL. La tutele linguistiche tes trê zonisWilliam Cisilino
Ladin dolomitan


text:
Un toc de predicje di pre Checo a la fieste dai sants Ermacore e Fortunât, dal 1976, dopo de sdramassade dal 6 di Mai. Pre Checo al palese dute la luciditât, la clarece e la scletece dal profete. La Regjon e à scugnût tignî cont di chestis ideis che a àn contribuît a creâ il “Model Friûl”.
pre Roman Michelot
… il Friûl nol pues, di bessôl, pensâ di jevâ in pins. Al à bisugne di ducj, e gracie a ducj chei che nus àn dade une man. Però nol vûl dî che nol à di aministrâsi di bessôl. Nol è just! Nol è just! Nol è just, in non di Diu, che la rinassite dal Friûl si vedi di aministrâle insiemi cun cualchidun altri, che nô ancje o rispietìn. Però la plee de ricostruzion o vin di dâle nô e dome nô, sbaliant nô e dome nô, induvinantle nô e dome nô, parcè che se no o assistìn al ultin at de colonizazion che e dure dal 1420.
E cumò mi scoltais la seconde robe: chei che – e ur disìn gracie di cûr – a àn volût fânus regâi, che nus ai fasin cemût che nus plasin, no cemût che ur plasin. Nô o sarìn stramps, o sarìn un popul cemût che al è, ma il regâl che nus plâs al è chel che nus plâs a nô, no chel che ur plâs a ducj chei altris, parcè che se no o preferìn restâ cence regâi.
Une ultime robe e je cheste. Jo o crôt che il Stât talian al è un stât che i sin stâts simpri fedêi dal 1866 in ca: po stâi che o vedin sbaliât par ecès di fedeltât, però o sin stâts simpri fedêi e o volìn continuâ a jessilu. No stait a vê pôre che jo o sedi chi a stiçâ la int cuintri dal guvier. No, no! Però o dîs che se verementri nus vûl ben, nol à di dânus bêçs: al à di lassânus chel che o vin. Al à di dânus chê autonomie pa la cuâl lis aghis e la fuarce eletriche no deventin statâls, ma a restin furlanis. Al à di dânus plui partecipazion tes tassis che o paìn. Al à di dânus il dirit di comerciâ cui fradis slovens e todescs, che o sin stâts plui di mil agns insiemi. Parcè che, cjalait, int furlane, cjalait che al è tant diferent da bêçs da part dal Stât, e lassânus chei che o vin. Lassânus chel che o vin no je caritât: e je dome justizie. E voaltris o savês che nô furlans, pluitost che tirâ jù il cjapiel e domandâ la limuesine, o preferìn patî la fam. Che nus lassin ce che o vin, che nus cressin la autonomie che nus covente.
E lassait che us disi une robe par chei che nus aministrin cumò, che e pues jessi ancje buine int… e pues jessi stade a scuele cun me in seminari. Ur dîs une robe: che no stedin a fâ pierdi la pazience al bon e al tolerant. Tai Proverbis di Salomon e je une peraule che e dîs cussì: divuardi cuant che al piert la pazience il puar! Ur domandìn une robe: se no son bogns di ministrâ, che a vedin il coragjo di lâ vie; se son bogns di aministrâ a àn di vê il coragjo di criticâ i lôr superiôrs. Nol è lecit plui te nestre tiere, nol è lecit no vê coragjo! Chel che no lu à pe nestre int, nol servìs la int, al servìs cualchidun altri. In non di Diu, cumò, ancje dal Spiritussant che al veve siet dons, in Friûl al covente un sôl: chel dal coragjo. E alore mi capîs ce che o vuei dîus cumò: cheste robe no vâl dome pes autoritâts civîls, ma e vâl ancje par chês gleseastichis: se no àn coragjo, che a vadin a confessâsi! Chi al covente il coragjo. A àn di dânus l’esempli, a àn di sielzi tra servî un popul che forsit ur domande di vê il coragjo di dî di no a cualchidun, e sielzi di no servîlu. (…)
No dismenteâsi di une robe: che tignint dûr, cualchi volte e rive la soluzion di dut, cuant che al somee che dut al sedi pierdût. Tignint dûr o salvarìn la nestre vite ancje cheste volte, in chest mont, no dome ta chel altri. ✒ pre Checo Placerean ❚
___________________________________
Ce rûl aial vût pre Checo tal taramot? Pre Antoni al presente cun luciditât e clarece cheste presince profetiche. I siei pinsîrs ju cjatìn publicâts tal libri “Pre Checo Placerean, notis par une Biografie”. O ripuartìn cualchidune di chestis pineladis:
pre Roman Michelot
«…Lis peraulis di pre Checo a jentravin une par une tal cûr e a levin a ingrumâsi te arcje preziose de memorie. Ancjemò une volte pre Checo si è palesât furlan e dome furlan. (…) In tai tancj incuintris religjôs o culturâi o ancje umans che (pre Checo) al veve inte prime emergjence dal taramot, al à tacât a ripeti chês peraulis sapienziâls che a valevin in chê volte e che a saressin stadis ancjemò plui veris cul lâ dal timp: “Un popul nol mûr par une disgracie, però al pues murî par massepassuderie”. O ancje: “La fede, dome la fede nus dîs che Crist nus salve ancje de soference e la sô salvece e à un sens ancje se no si rive a capî cuâl che al è”. O ancje: “Tignint dûr o salvarìn la nestre vite ancje cheste volte, in chest mont e no dome in chel altri”. O ancje: “Il coragjo al covente cuant che tu sês tentât di butâlu di bande e di dî: ‘Al è dut dibant!’. In chê volte al covente tignî dûr”. Par nô a jerin tant che lis peraulis di Isaie e di Jeremie ai Ebreus de lôr ete e o crôt che ancje lôr a vedin vude, tal dîlis, plui fuarce e sigurece di chê che a vevin tal viodilis. (…) Mi visi la emozion, la serenitât, la positivitât che nus vignive dentri vie par ordin che al fevelave. Nus à fevelât di Bertrant che al veve scugnût frontâ ancje lui un taramot trement dal 1348, a 88 agns. Nus à dit che in chescj moments al covente il don dal coragjo. Nus à dit che al è just onorâ i nestris muarts cu lis lagrimis ma che al è ancje just pensâ ai vîfs cu la nestre voie di lâ indenant. (…) Un altri apontament, cheste volte storic, al è stât chel dai 11 di Lui, te basiliche mari di Aquilee, che o ai za vût mût di ricuardâlu. Là jù, denant di miârs di furlans (pre Vigji Marcuç al à dit, scherçant ma no dal dut, che “une fulugne dal gjenar si da dongje ogni mil agns”), al à proclamât l’an sant dal Friûl: “Chel an che al ven a son 900 agns che chel sant om di Indrì IV di Cjanosse al à fat duche il patriarcje di Aquilee. 900 de indipendence dal Friûl no podìn lassâju passâ cuiets, cence vignî a preâ, a dî graciis a Diu, a chel Bon Diu, par chel che nus à fat e a domandâi il coragjo di lâ indenant”. Al finìs la sô predicje cuntune espression che mi à fat tant pensâ: “O varès tantis robis di dîus, ma graciant Idiu o vignarai a cjatâus, se o pues, tes vuestris parochiis”. Come se dentri di se al sintìs une sorte di responsabilitât eclesiastiche, morâl e ancje civîl e umane tai confronts dal popul furlan, tipiche dai patriarcjis. (…)O crôt che in chel moment pre Checo si sedi sintût invistît di une mission». ✒ pre Toni Beline ❚
IL FERÂL. A 40 agns dal taramot…............
Un toc de predicje di pre Checo a la fieste dai sants Ermacore e Fortunât, dal 1976, dopo de sdramassade dal 6 di Mai. Pre Checo al palese dute la luciditât, la clarece e la scletece dal profete. La Regjon e à scugnût tignî cont di chestis ideis che a àn contribuît a creâ il “Model Friûl”.


text:
Il Comitât Frazionâl par i bens civics
Di simpri la tiere, come l’aiar e l’aghe, à rapresentât e à rapresente un element fondamentâl, vitâl, un ben comun di tutelâ e difindi. L’impuartance da tiere dal pont di viste sociâl, politic, culturâl, educatîf, il sô stret leam cun lis comunitâts locâls, je stade al centri des riflessions saltadis fûr jenfri la Fieste dal Paîs di San Marc, in dôs ocasions particolars come lis elezions dal “Comitât pe Gjestion dai Bens Civics” dal 6 di Mai dal 2012 e la cunvigne “Dalla Terra alla Comunità” (inmaneade cun la colaborazion dal CeVI, dal Coordenament Regjonâl de Proprietât Coletive, il Dipartiment di Siences Agreries e Ambientals de Universitât di Udin, il Dipartiment di Siences Umanes di Udin, il GVC e il RES) tignude sabide ai 12 di Mai dal 2012, cunvigne in preparazion viers la Conference Internazionâl su la Descrescite di Vignesie, davuelte dal 19 al 23 Setembar 2012.
Moments che, partint de esperience de Comunitât di San Marc che cun la elezion a je tornade a vê in man il vieli dirit di proprietât coletive parsore 5 etars di tiere, à coventin par pensâ parsore un model di svilup agricul e no dome, diferent di chel di cumò, centrât su la ricerche di une economie sostignibil e solidâl, su di une gjestion inovative atente ai proces partecipatîfs indulà che a vegnin metudis adun lis comunitâts locâls, a impat ambientâl ridot, a un rapuart diret produtôr-consumadôr, dut par favorî il comprâ a chilometro zero.
Une strade lungje, no dome une sfide, ma ancje une ocasion par pensâ, partint da la torne da tiere mediant i Comitâts Frazionai che à son l’ent locâl di dirit public fat a pueste par gjestî lis proprietâts coletivis, come che à dîs la leç e come che à son ricognossudis de leç. Dut par nô e par la tutele dai nestris fruts.
Dopo vê semenât, viodût cressi e cjapât sù il forment dai nestris cjamps, la Comunitât di San Marc a je contente e braurôse di presentâ il sô progjet su la filiere da farine e dal pan. Il forment prodot su mieç dai 5 etars di proprietât coletive, coltât seont i principis de agriculture biologjiche e controlât in laboratoris a pueste, al è di otime cualitât e la farine saltade fûr dal mulin e je une vore indicade pe panificazion e pe produzion di pizzis e fuiacis. O sin unevore braurôs. Graciis a ducj chei che àn colaborât a chest progjet.
4 Otubar 2013 – Serade di presentazion da la farine
“Farine di San Marc” – Dute farine dal nestri sac!
Il 4 Otubar 2013, o vin metût impins une serade par presentâ la gnove “Farine di San Marc”, in colaborazion cun il Comun di Merêt di Tombe, il Comun di Tramonç Disot, il Coordenament Regjonâl de proprietâs coletivis dal Friûl Vignesie Julie, il Forum regjonâl da l’economie solidâl e dai bens comuns e naturalmentri l’Associazion Paîs di San Marc.
Vie pe serade al è stât pussibil gustâ un pôs di prodots fats cun la farine di San Marc, cun acompagnament musicâl dal vîf, e scoltâ la cjacarade dai promotors di chest progjet e ancje di altris che a stan colaborant.
Fra ducj chescj il Comun di Tramonç Disot, che mediant il progjet dal For sociâl, al sta doprant la farine di San Marc par produsi tal sô fôr il Pan di Jole, in ricuart da la partigjane Jole De Cillia (Paola), origjinarie di Savalons (frazion di Merêt di Tombe) e copade tal Dicembar dal 1944 a Palcoda (frazion di Tramonti di Sot). Fracant su chest link, o sarês mandâts a la pagjine web dal Fôr sociâl.
La serade je començade cun l’intervent di Paola Fabello, president dal Comitât Frazionâl par la gjestion dai bens civics di San Marc, che à mostrât dut il progjet, da l’iter di ri-acquisizion des proprietâs, fintremai a la semine e al racuelt de farine.
Daspò a àn cjacarât ducj i relatôrs, presints a cheste cunvigne: Andrea Cecchini Sindic dal Comune di Merêt di Tombe, Luca Nazzi president del Coordenament Regjonâl des proprietâts coletivis, Graziano Granzit espert di agricolture biologjiche e biodinamiche, Christian Zoratto paron dal Mulin Zoratto di Codroip, Giampaolo Bidoli e Fabio Varnerin sindic e assessôr dal Comun di Tramonç Disot.
Une vore preseade la fermade a miege cunvigne. A ducj a son stâts ufierts i prodots confezionâts cu la nestre farine: pan, grissins, fuiaces e biscots.
La serade je finide cun la proiezion dal video di presentazion da la farine (chest il link par discjamâlu). Ta sale je stade ancje esponude la gnove “Farine di San Marc”, in sacuts di 1 kg, a disposizion par jessi comprade.
Tant suces a à ancje vût la storie di Jole De Cillia, ricuardade vie indilunc pai intervents. O sin braurôs di publicâ la foto dal prin Pan di Jole fat cu la farine di San Marc, prodot par nô di Guido, il fornâr di Tramonti. No dome un toc di pan, ma un toc di cûr!
Cui che al voles discjamâ la presentazion de serade, al pues fracâ su chest link.
Buone farine a ducj e come simpri: Vive San Marc!


text:
Vuere di indipendence merecane
Par Vuere di indipendence merecane si intint le barufe divignude vuere jenfri l'Ream Unît e lis sôs tredis colonîs jenfri il 1776 e il 1783 e che viôt la nassite di un gnûf stât indipendent : i Stâts Unîts di Americhe.
Lis causis de vuere[cambie | modifiche il codiç]
Tal finâl de Vuere dai Siet Agns , il mont viôt l' Ream Unît come il stât pui potent dal mont cognossût , soredut jessi la pui fuarte potence navâl de epoche , ma il guviâr inglês al scuen fâ front a lis spesis di manteniment da lis vueris sostignudis e al manteniment dai teritoris concuistâts in Americhe. Par cirî di fâ casse , il Parlament inglês al ordene un gnûf impuest parsore i documents legâi , licensis , contrats , e ancje gjornâi grancje piçui , e cjartis di zuc stampâts in tiare merecane. Cheste decision cjate une fuarte oposizion de bande dai colonizadôrs Di fât , jerin i consei locâls a decidi in materie fiscâl e sigurece interne , chestis leçs vegnin viodudis come un tentatîs di meti man jenfri lis cuestions locâls.
Tal mês di otubar dal 1765 , i delegâts di nûf colonîs si reunissin a New York par fâ cognossi lis lôr resons. Tal mês di març dal 1766 , il Parlament al gjave lis tassis , no tant par lis motivazions dai colonizadôrs ma par vie dal intervent dai mercjadants inglês , che vevin vût dam de proteste dai colonizadôrs.Ma il parlament nol veve regolât ancjemo' le cuestion finanziarie e scuen alore meti gnovis tassis parsore il veri , le cjarte , il plomb , lis vernîs e il tè e par fâ rispietâ lis leçs al mande ancje l'esercit. Le reazion no tarde a fâsi sintî.
Une lungje cjadene di barufis cjatin il lôr pont pui alt tal massacri di Boston tal mês di marçdal 1770 , cuant che l'esercit provocât , al cope cinc colonizadôrs. Ancjmo' une volte il parlament si vîot costrenzût a gjavâ lis tassis. Ma daspo di trê agns , il parlament al dispon il monopoli dal cumierç dal tè in Americhe. Le reazion dai colonizadôrs e je fuarte tant che a Boston par reazion , il caric des nâfs ven butât tal mâr. Cheste volte il parlament inglês al ordene disposizions cun chê di mostrâ la sô autoritât: in tal 1774 il puart di Boston ven siarât e ven ridote ancje l'autoritât dai consei locâls.
Il 16 di dicembar par proteste , colonizadôrs locâi guidâts da Samuel Adams butin tâl mâr i carics di tè che jerin rivâts. Tal mêss di setembar dal 1774 il consei di dutis lis colonis ten une reunion dulâ ven stabilide le linee di azion , le definizion dai dirits des colonis merecanis e limitât il podê dal Parlament di Londre. In une declarazion dai dirits scrite , i colonizadôrs stabilissin il rèfut di paiament dis tassis e le fin dal cumierç cun l'Ream Unît fin cuant che l'esercit iglês no sarâ ritirât.


text:
14 di Otubar
Il 14 di Otubar e je la 287° zornade dal Calendari Gregorian, (la 288° se l'an al è bisest). A mancjin 78 zornadis pe fin dal an.
Acjadiments[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
- 1066 - Bataie di Hastings; l'esercit di Vielm il concuistadôr al bat l'esercit sasson, copant il re Harold II di Inghiltere
- 1843 - arestât par cospirazion dai inglês il nazionalist irlandês Daniel O'Connell
- 1962 - e scomence la crisi dai missii di Cube
- 1996 - Matthias Ettrich e anuncie l'inizi dal progjet KDE, un ambient desktop par Unix
Nassûts vuê[cambie | modifiche il codiç]
- 1882 - Eamon de Valera, politic e patriot irlandês († 1975)
Muarts vuê[cambie | modifiche il codiç]
Fiestis[cambie | modifiche il codiç]
In Friûl[cambie | modifiche il codiç]
Vie pal mont[cambie | modifiche il codiç]
- Zornade nazionâl de educazion in Polonie
Religjosis[cambie | modifiche il codiç]
Internazionâls[cambie | modifiche il codiç]
- Zornade mondiâl dai standards
- Zornade mondiâl de donazion dai orghins


text:
Questa sezione contiene gli audiolibri in lingua friulano, condivisi dal sito dell'ARLeF.
È una raccolta di fiabe e racconti ricchi di avventure e divertimento, tra cui "Il Piccolo Principe", "Pierino e il lupo" e tanti altri.
Cemût protezisi des besteatis?
Free & Ulli a spieghin ai fruts cun chest video un pocjis di regulis di igjiene essenziâls, simpri plui impuartantis in dì di vuê.
Il video al tache cu la naine "Ursule parussule ce fâstu su chê vît..." e i doi protagoniscj Free & Ulli, che i fruts a cognossin ben, a tachin a lavâsi lis mans. Lâ daûr dai conseis che a dan il crot simpatic e la moscje matarane a coventin ancje par imparâ lis abitudins par une buine educazion ae salût dai plui piçui.
Une presentazion di:
ARLeF - Agjenzie Regjonâl pe Lenghe Furlane
In colaborazion cun:
Protezione Civile - Friuli Venezia Giulia
e Futura edizioni
Ilustrazions di: Patrizia Geremia (Futura edizioni)
Vôs: Claudio Moretti, Elvio Scruzzi, Daria Miani
Coordenament gjenerâl: William Cisilino (ARLeF)
Supervision e consulence linguistiche: Sportel Regjonâl pe Lenghe Furlane
Video realizât di: Quasar Corporate
Produzion esecutive: Giorgio Milocco
Coordenament tecnic: Andrea Guarascio
Animazions: Lorenzo Bertarelli


text:
Svuizare
La Svuizare (par todesc Schweiz, par francês Suisse, par talian Svizzera e par romanç Svizra) al è un stât de Europe centrâl. E cunfine a nord cu la Gjermanie, a est cul Liechtenstein e la Austrie, a sud cun la Italie e a ovest cu la France.
Il non ufiziâl al è par latin Confoederatio Helvetica, di dulà che al ven la sigle CH; par talian al devente Confederazione Svizzera, par todesc Schweizerische Eidgenossenschaft, par francês Confédération Helvétique, par romanç Cunfederaziun Svizra. La Svuizare e je une republiche federâl, dividude in cjantons; la capitâl e je Berna, capitâl ancje dal omonim cjanton.
Su pa lis lenghis de ConfederazionModifiche
La lenghe plui doprade al ê il todesc (65% de int), secont al ê il francês (24%), po al ven il talian (10%) e il romanç cul 1%. Lis primis trê a son lenghis uficiâls de Cunfederazion Elvetiche. Il romanç e je la cuarte lenghe nazionâl de Sviçare dal 1938 e daspò dal 1996 ancje lenghe uficiâl parziâl, al ven a stâi ch'e je une lenghe ch'e je uficiâl nome pai rapuarts cui Romançs e no cun ducj. Di un pôc di timp la int e sta acetant la sostituzion des dôs lenghis scritis principâls romancis (il surmiran e in vallader) cul romanç grison (RG - rumantsch grischun) la lenghe unifiade (lingua unifitgada) valide par dut il Cjanton Grison, unic cjanton trilengâl e unic cjanton dulà ch'al ven fevelât il romanç.


text:
UN PARTICOLÂR SENS EUROPEAN E OCIDENTÂL DI RISPIET DAL PROSSIM…
Subit daûr dal atentât teroristic disgraciât di Parîs dai 7 di Zenâr 2015, che al à provocade tante aprension in Europe e tal Ocident, ancje ben tal piçul cenacul civic culturâl furlan dal Fogolâr Civic si à rignuvît vivarôs un ferment in cont des tematichis de identitât e de union comunitarie. Par testemoneance di un tant si publichin di seguît bocons de impegnade pueste sul argoment passade tra il zovin conseîr di associazion Francesco Nicolettis e il coordenadôr gjenerâl prof. Alberto Travain.
(Francesco Nicolettis, letare al coordenadôr Travain, Udin, ai 14 di Zenâr 2015)
“…Daûr de riunion di chê altre sere o soi tornât a cjase cul cjâf in subui. Dôs ideis tal gno cjâf a levin dilunc a pitufâsi: chê de libertât intindude cemût che le intindin i Francês e un pôc i Merecans e la dibisugne di meti dai ‘arzins’ a chest disfasiment sociâl. Li che o resonavi su chei doi ponts cence rivâ mai un conclusionâl mi soi rindût cont che chel che dabon mi deve fastidi dal atentât a di chel gjornâl satiric francês nol jere il fat che al ves publicât des vignetis resiaris e nancje po chel che i teroriscj a vessin volût ‘cjastiâlu’ par un tant. Mi soi, duncje, fermât un lamp par domandâmi: ‘Ce isal che mi strucje, inalore, cussì?’. Mi àn volût une gnot interie e un articul dal New York Times par fâmal capî: nol jere l’at che mi fastidiave plui di dut, ma par prime robe il significât che chel at, par me, si puartave daûr! L’articul dal gjornâl di Gnûf Jorc al ripuartave un fat stât un cinc agns indaûr, che scuasit nissun nol saveve nuie in citât. Sul cuviert di chel che al è il palaç di justizie dal Grant Miluç a son des statuis che a figurin grancj regoladôrs de Storie, par un esempli Mosè, Carli il Grant e altris compagns, e jenfri di chês e jere ancje chê di Maomet che però le àn gjavade di scuindon par no daûr mani a facilis protestis de bande dai musulmans sul puest, stant che il Profete si cjatave framieç di figuris ‘miscredentis’ a pet dal Islam che a varessin podût ufindi la lôr sensibilitât dantjur ai fanatics di doprâ la scuse par un atentât. Al è dibant dî che mi à vignude sù une fumate che si à rarît nome cul ricuart di trop che ancjemò a ponzin lis feridis dal World Trade Center tal cûr dai citadins di Gnûf Jorc e di trop che ancjemò si puedi vee pôre che un ribalton di une tâl si ripeti. Ve fin a pont, juste in ‘cjase’ nestre, che o sin rivâts a vee pôre di ufindi lis culturis di vie rinunziant di plante fûr a la nestre! Là si puedial fissâlu chel limit sutîl che al passe framieç di ofese e dirit? E po sino sigûrs che, une volte fissât chel limit alì, chei che si tegnin tant di ufindûts no scomencin a smicjâ plui adalt, a domandâ e pretindi di plui, cul supuart de pôre che nus àn fate aromai, parâts daûr de religjon? Cumò, si capìs che chei i doi fats chi a son diferents, e pûr, par gno cont, ducj i doi a àn propit chel istès mani: otignî cul terôr di rivâ a scancelâ i ‘principis’ che un popul al à decidût di adotâju e che, ancje stracapîts o mâl doprâts – come, o pensi, tal câs dal gjornâl satiric francês famôs -, a restin distès concuistis madressudis in agnorums di lotis che tantis voltis a àn domandât sacrificis umans e inteletuâi no di pôc e ore presint si bute, tant i Europeans che no àn ancjemò no imparât a doprâju come cu va, tant chei che si plein al volê di culturis che a àn par fin palês chel di vualivâ ducj i popui su lôr. Cun di fat, chei nestris valôrs, che a distinguin la civiltât ocidentâl di chês altris, a son dispès invidiâts e cirûts, altris voltis frontâts e batûts tant che pericolôs e ledrôs. A chest pont dal resonament mi à vignude sù une altre domande: ‘Ma il popul, intindût par int che e je a stâ intune cierte nazion, puedial decidi, in democrazie, di adotâ o refudâ cierts valôrs fissant i limits juste par so cont? Cui sono chei altris par rivâ in chê nazion e detâ la lôr leç se chel popul alì al à stabilide bielzà la sô?’. Mi à vignût tal cjâf di gnûf chel discors su la imigrazion che si veve scomençât cualchi mês indaûr intune cunvigne dal Fogolâr Civic là che si jerisi propit domandâts: ‘Ma un popul puedial, in democrazie, decidi di no acetâ imigrâts altris e cjapâ chei proviodiments che a coventin par meti in at la sô decision?’. Po ben, se la rispueste a cheste domande al è sì, alore o ‘nd ai une altre daûr: ‘Ma un popul puedial, in democrazie, decidi che, par un esempli, la satire no sedi sogjete a nissune forme di censure?’. Rispuindi di sì a dutis dôs lis domandis al larès, par gno cont, cuintri di cierts intrinsics valôrs de culture ocidentâl. Ma no isal salacor un dirit dal popul, erêt de storie di chê bande di mont, di chê culture, chel di stabilî se al vûl o no meti dai slaifs? Puedial forsi decidi, magari ancje in mûts che a puedin parêi a cualchidun no juscj o che no van ben pardabon, su usancis e costumancis, pescjant in plui tes tradizions plui dongje? O pûr no puedial par vie che a esistin valôrs ideâi parsore di ce che un popul al pues decidi, valôrs che a vegnin di milante agns di Storie, dal sacrifici di tancj e che a son insedâts indentri te nestre societât civîl, che ur partegnin no ai teritoris singui ma a son ereditât di une civiltât? Valôrs, chei nostrans, che in chest moment storic culì, e compagn une volte, il mont asiatic e levantin o che al à invidie, o che nol capìs, o che al cîr di sdrumâlu cul benstâ di une Europe drogade. Ma fin a ce pont un popul puedial decidi ce che al è just par se? Cui puedial presentâsi di judiç cence apel: sôl la nestre cussience? In ultin di chest messedot di peraulis, che o speri no masse confusionât, ve ca une altre domande ancjemò: ‘Podìno nô Ocidentâi, nô Europeans, lassâ che altris culturis, cu lis lôr ideis su cemût che al varès di lâ il mont, a vegnin ca di noaltris e a lôr mût a cirin di gambiânus, magari ancje des voltis in miôr, o varessino bessôi di riclamâsi a fâ un esam di cussience e decidi une volte par simpri ce che al è chest benedet mont ocidentâl, ce valôrs che al à di fonde e pandiju fûr, sclets e salts, e une volte fissâts jessi pronts a difindiju cun dut ce che o vin?’. Jo o soi plui pe seconde, par vie che, cui timps che a corin e cuntun scuintri di civiltât bielzà scomençât e che al pâr che al cressi simpri di plui, mi somee matetât che si mostrisi dividûts a pet di chês altris culturis. In cûr gno o calcoli che o varessin di fâ front comun, ducj nô Ocidentâi, co o rispuindìn ai atacs di fûr, ancje li che no sin in cunvigne di ideis cun chei dai nestris che a vegnin colpîts, che su lis ideis si à timp di dibati fra nô di stufâsi. In sieradure, o stimi che al sedi interès de nestre culture stramilenarie chel di fâ bariere in cheste pericolose ‘vuere’, che e sfrute lis nestris libertâts istessis par cirî di distruzinus, parcè che, tant che al à dimostrât Caesar, il ‘divide et impera’ al funzione benon par fâ clopâ jù popui unîts e se al covente civiltâts interiis, za debilitadis des lôr tichis di cjase…”.
(Alberto Travain, letare al conseîr Nicolettis, Udin, ai 14 di Zenâr 2015)
“…Al è dibant dî trop che o presei il traspuart ferbint dai resonaments che tu mi proponis. Par gno cont, prin di dut al à di jessi un sens particolâr, european, ocidentâl, di rispiet dal prossim. E chel, ce maniere che al sedi, une cierte satire, un ciert gjornalisim, cierts inteletuâi, tal àn soterât. Jo o soi pront, in ideâl tant che i miei basavons, a Lepante, a Viene e inmò prin a Granade e ancje forsi a Puatiè, dal sigûr a difindi il dirit de Europe di vê une sô civiltât distinte. Ma une civiltât che e previôt il dirit di ufindi i sintiments plui intrinsics de Umanitât no je europeane parcè che prin di dut no je cristiane e se a fânusal presint in maniere ancje drastiche a son chei che a vegnin di fûr, al vûl nome dî che de bande nestre di un tant si sin juste dismenteâts. I Merecans no vevin di gjavâ vie la statue di Maomet dal Palaç di Justizie di Gnûf Jorc par vie che il mutîf che ju veve puartâts a metile li, te lôr culture, nol jere ni par dret ni par ledrôs chel di meti in berline la sensibilitât dai islamics… diferent di cierts matarans francês e seguaçs che a àn ator… E à di une civiltât europeane e ocidentâl dal rispiet, dal limit prin dal precipizi, par garantî ducj. Cui che nol crôt di acetâ il dirit-dovê di chel limit, par gno cont, al pues ben lâ in altrò! O continuarìn il discors. Nome domanditi di dulà che al ven fûr chel sintî popolâr che si distache di chês vignetis: de pôre dai teroriscj o de grande cussience civîl europeane? E la adesion a chês vignetis là di dulà vegnie se no de pretese di un disgraciât, disfatist dirit a no vê dai limits? Puedie sei cheste la civiltât di un continent che al à dominât il mont? Cence regulis no si guvierne. Cence regulis no si vîf e ancjemò mancul si ur garantìs la felicitât ai popui, principi pardabon ‘european’ e ‘ocidentâl’!…”.


text:
Tant timp indaûr, dongje il flum e viveve la Piore Sglonfe. E veve cjatât il so puestut: un biel prât di jerbe frescje di passonâ e il flum, par podê bevi la aghe che e rivave dai monts. No faseve nuie in dute la mari dal dì. Dome mangjâ e bevi, tant che a jere deventade gruesse fûr di misure. [...]
Tag: Vigji Pitoss
Intun timp une vore indaûr, intune cjasute dongje il flum a jere a stâ Topule Raspule. Topule Raspule a jere simpri bessole, ma chest nol jere un probleme. A veve dome une cjavre che i faseve compagnie. Insome, no jere une grande vite, ma Topule Raspule a jere contente cussì. Un dì al è rivât tal paîs un om. Dut [...]


text:
Tor
Fat sù sul finî dal secul XIII de antighe Cjase dai siôrs di Prate, sore di un probabil sît di origjine romane, al fo contindût a lunc dal cont di Gurize, dai duchis di Austrie e dai patriarcjis di Aquilee. Vie pal secul XIV, i siôrs di Prate-Purcie lu tignirin a moments: dal 1344, in fats, il cjistiel al jere sot dal patriarcje Bertrant di Saint Geniès e po dai siôrs di Ruvigne: il patriarcje Zuan V di Moravie ur al assegnà in vie definitive dal 1391. I Tor-Ruvigne, titolârs di "vôs" intal Parlament furlan, a forin protagoniscj di une vore di fats belics. Ai 12 di Avrîl dal 1402, Zuan di Ruvigne al murive cu la femine e i sîs fîs par difindi il cjistiel, brusât dai imperiâi che lu fiscarin e butarin jù cuasi dal dut. Si salvà dome la tor (te foto un particolâr dal afresc al plan tiere), po tornade ai conts di Ruvigne, tant che dal 1567 Jaroni di Purcie al descriveve cussì il vieri fuart: "Torre castello, il quale ha una sola torre, dov'è la casa de' signori e poi la villa; il qual luogo era già de' reverendi patriarchi d'Aquileia".


text:
Josef Marchet
Josef Marchet (Giuseppe Marchetti, Glemone ai 23 di Lui 1902 - Udin ai 8 di Mai 1966) al è stât plevan, insegnant, linguist, storiograf, storic e critic de art, leterât e in gjenerâl un dai plui impuartants pensadôrs furlans dal prin Nûfcent.
Al studià tal Seminari di Udin e tal 1925 al fo consacrât plevan. Intal 1935 si laureà in letaris classichis e modernis ae Universitât Catoliche di Milan, e daspò al fo mandât in Abissinie come capelan militâr. Tornât in patrie, al insegnà in diviersis scuelis, e tal 1944 al fo mandât al confin dal regjim fassist. Finide la vuere, al ispirà il grup poetic La Risultive e al deventà il plui grant sostenidôr e teoric de autonomie furlane in timps une vore dificii, rivendicant la lenghe furlane come mieç di comunicazion totâl.
Al fo ancje fondadôr e diretôr de Patrie dal Friûl, il prin setemanâl dut par furlan, dulà che al puartà indevant lis batais pal autonomisim; al fo ancje dal 1961 ae so muart diretôr di Sot la nape; al è ancje autôr de prime gramatiche de lenghe furlane, ancjemò vuê une vore impuartante; inte Cuintristorie dal Friûl al à tornât a lei la storie de regjon cence i condizionaments de storie e de propagande, dome dal pont di viste furlan.
Leams esternis[cambie | modifiche il codiç]
- Centri interdipartimentâl pe ricercje su la culture e la lenghe dal Friûl "Josef Marchet"
- La patrie dal Friûl


text:
Taxi von Graz nach ganz Österreich
jakomini , lend , Eggenberg , geidorf , Sankt Leonhard , liebenau , mariatrost , andritz , gösting , straßgang , wetzelsdorf , puntigam , sanktpeter , Sankt Peter .....
wien , Salzburg , Linz , wels , Bregenz , İnsbruck , Klagenfurt , villach , lustenau , hohenems , Sankt Pölten , Dornbirn , Wiener Neustadt , steyr , Feldkirch , Leonding , Klosterneuburg , Wolfsberg , krems an der Donau , Leoben , Traun , Amstetten , Kapfenberg , Hallein , Mödling , Schwechat , Kufstein , Traiskirchen , Braunau an inn , Ansfelden , Stockerau , Telfs , tulln an der Donau , Saalfelden am steinernen Meer , Ternitz , Eisenstadt , Bludenz , Perchtoldsdorf , Spittal an der Drau , Bruck an der Mur , schwaz , Wörgl , marchtrenk , Bad Ischl , Hall in Tirol ,Feldkirchen in Kärnten , Gratwein Strassengel , Gmunden , Korneuburg , wals siezenheim ,Feldbach hard , Vöcklabruck , Sankt veit an der Glan , Leibnitz , taxi graz Knittelfeld , Neunkirchen , Lienz , taxi graz Rankweil , enns , Brunn am Gebirge , Bad vöslau , Ried im innkreis , Gänserndorf , Deutschlandsberg , Götzis , Weiz , Hollabrunn , Ebreichsdorf , Sankt Johann im Pongau , Gerasdorf bei Wien , Mistelbach , groß Enzersdorf , Zwettl Niederösterreich , Völkermarkt , Gleisdorf , SeeKirchen am Wallersee , Trofaiach , Waidhofen an der Ybbs , Lauterach , Bischofsheim , Imst , Strasshof an der Nordbahn


text:
1999
AcjadimentsModifiche
In FriûlModifiche
Pal MontModifiche
- 24 di Març - Jugoslavie - A scomencin i bombardaments de NATO par fermâ la repression de minorance albanese in Kossovo inmaneade di Slobodan Milošević
- 24 di Març - Un camion de Belgjiche che al traspuarte margarine e farine al cjape fûc jentri dal tunnel dal Mont Blanc, tra Italie e France. Murin 39 personis
- 1 di Jugn - Al ven dât fûr la prime version di Napster, program di file sharing che al savolte il mont de musiche
- 30 di Novembar - Grandis manifestazions al incuintri di Seattle de Organizazion pal cumierç mondiâl (WTO). Al nas il moviment no global
NassûtsModifiche
MuartsModifiche
- Fulvio Tomizza, scritôr talian nassût in Istrie (n. 1935)
- Joe di Maggio, zuiadôr di baseball merecan (n. 1914)
- Wilt Chambelain, zuiadôr di bale tal zei merecan (n. 1936)
- Fabrizio de Andrè, cjantautôr talian (n. 1940)


text:
Vinars di sere ai 7 di Novembar si è davuelte a Cividât li dal centri Sant Francesc la cunvigne intitulade “Fevelant di autonomie”, un dai incuintris de rassegne “Gnots Furlanis 2014” organizâts de associazion La Grame, in chest câs organizât adun cul Front Furlan e la pro loco di Cividât. La serade no jere dentri dal program di Laboratori di Autonomie, ma us è contìn par vie che l’argoment al è chel e parcè che son vignudis fûr robis interessantis. La forme e je stade chê di un incuintri-dibatit cul Europarlamentâr Herbert Dorfmann. Presints cun lui “daûr dal taulin” il conseîr regjonâl de Slovenska Skupnost Igor Gabrovec e il conseîr provinciâl Federico Simeoni dal Front Furlan, il dut vuidât dal moderadôr Giovanni Stocco.
Tal sô intervent Herbert Dorfmann, dopo un ricuart dai 25 agns de colade dal mûr di Berlin, al dîs chel che al è par lui la autonomie, ven a stâi il principi de sussidiaretât, dulà che ogni decision e à il plui pussibil jessi fate buine al nivel plui piçul, il plui pussibil dongje de int. Ma no je par fuarce il model miôr: e je une oportunitât. Al fâs di fat il confront cun la autonomie speciâl di regjons tant che Trentin-Sud Tirôl e Friûl, e une come la Sicilie, cun spesis aromai fûr di control. «La autonomie no puarte par fuarce bon stâ», al dîs citant il resint libri dal professôr Gianfranco Cerea “Le autonomie speciali. Le vicende e i possibili sviluppi dell’altro regionalismo”, li che si fâs un confront jenfri il Pil des variis regjons in diviars periodos storics dulà che si viôt che dopo la “specialitât” cualchidune e à vuadagnât, aprofitant de oportunitât apont, e cualchidune pierdût.
A la domande se al sarès pussibil e in ce maniere rivolzisi ae Union Europeane par viodi tutelâts i dirits de comunitât furlane, par esempli te atuazion plene de leç 482 tal cjamp de scuele, al à dit che nol è di spietâsi cuissà ce in chest moment. No dome a son pocjis lis risorsis che si spindin pes lenghis storichis minorizadis rispiet a chês dai Stâts che componin la UE, ma adiriture tancj membris a son contraris su la tutele, par pôre di chei che a clamin i “piçui nazionalisims”.
Federico Simeoni al à fevelât in gjenerâl de situazion, avonde lamie, de autonomie dal Friûl fasint ancje un excursus storic sul Friûl e su cemût che si è rivâts ae situazion di vuê.
Tal sô intervent, Igor Gabrovec fevelant di partîts autonomiscj di çoc furlanist, si è mostrât viert a une colaborazion, ma su la scjarsetât dal lôr podê al à dit che il probleme a son i furlans che e varessin di vê plui cussience di jessi popul e de lôr storie, «ma no son robis che a cressin in pôc timp». Come esempli al cite che in Regjon la scuasit totalitât dai conseîrs furlans no fevelin in marilenghe cuant che a son in Consei, par fevelâlu a sbreghebalon subit dopo al bar. A proposit di une elaborazion de autonomie che podarès vignî dai partîts talians, al sosten che ancje se organizâts a nivel locâl, chei a rispuindin simpri a logjichis romanis e duncje nol è di spietâsi cuissà ce.
In code de serade, devant dai ospits, une barufe jenfri chei dal Front Furlan: di une bande Federico Simeoni, di chê altre il gnûf president Mirco Rossi cun daûr altris de sô stesse linee tal public. Propit la perfete spie dal parcè che in Friûl no vin un partît autonomist fuart e madûr: bulos! ❚
Dree Venier
Dibatit a Cividât, l’Europarlamentâr dal SVP Dorfmann: «autonomie no par fuarce positive: bisugne fâ robis di sest»............
Vinars di sere ai 7 di Novembar si è davuelte a Cividât li dal centri Sant Francesc la cunvigne intitulade “Fevelant di autonomie”, un dai incuintris de rassegne “Gnots Furlanis 2014” organizâts de associazion La Grame, in chest câs organizât adun cul Front Furlan e la pro loco di Cividât. La serade no jere dentri dal program di Laboratori di Autonomie, ma us è contìn par vie che l’argoment al è chel e parcè che son vignudis fûr robis interessantis. La forme e je stade chê di un incuintri-dibatit cul Europarlamentâr Herbert Dorfmann. Presints cun lui “daûr dal taulin” il conseîr regjonâl de Slovenska Skupnost Igor Gabrovec e il conseîr provinciâl Federico Simeoni dal Front Furlan, il dut vuidât dal moderadôr Giovanni Stocco.


text:
Une regjon straordenarie. I studiôs nus contin che i siei confins gjeografics a son dissegnâts plui de lenghe che no dal paisaç, e cheste imagjin e je pardabon potente, parcè che nus fâs preseâ la fuarce di une culture che e delimite la suaze di une identitât. Ma par vê almancul une idee de sô estension, o podìn identificâ tant che confins naturâi il cors dai flums Lys e Schelda e il stret di Calais. Inte ete Carolingje e devente une Marcje, ven a stâi une tiere di confin, propit come il Friûl, e lis afinitâts cu la nestre storie a son tantis, partint propit dal fat che chest popul al è tignût insiemi plui de gramatiche che de politiche, e che par dute la sô storie al à resistût par no scomparî. Cussì al à scombatût par scjampâ dal pericul di une anession continue ai teritoris di un stât nazionâl potent, in chest câs la France, che lu varès glotût no dome di un pont di viste politic ma ancje culturâl. La aventure di une grande citât, chê di Gand, che adiriture e rive a resisti cuintri des sgrifis dai siei nemîs, e cu la fuarce visionarie di un om, J. van Arteveld, e met in pîts, intal 1337, une democrazie peade a une potence mercantîl fuarte e braurose, che e regale al paîs une forme di neutralitât pensade par difindi il marcjât. Cirint di salvâsi de prepotence francese, Gand e preferirà la protezion de corone inglese, intal 1339, e plui tart di chê asburgjiche, intal 1477. E sarà propit cheste classe inteligjente di marcjadants che e darà une fisionomie ae sô tiere, gjavant al palût e al mâr pascui bogns pal arlevament des pioris, e inviant une filiere de lane che in mancul di cent agns e puartarà i siei filadôrs a meti sù une forme di “protoindustrie” buine di jessi competitive, intal secul XV, sedi cu la Ingletiere che cun Florence e cun Prato, che jenfri il ‘300 e il ‘400 a batevin il primât inte produzion a nivel internazionâl. Sigûr il periodi plui interessant pes Flandris al è propit il ‘400, là che la monede concuistade sul marcjât de lane, trasformade in matematiche finanziarie e in speculazion rafinade (no stin a dismenteâsi che il tiermin “Borse”, là che si comprin e si vendin lis azions, al ven propit de citât di Bruges!), e devente veicul par finanziâ e par pandi intal mont il lusôr di une culture che e gjolt des sôs lidrîs, inte cussience che la ricjece cence la cussience di se e piert ogni valôr. La art pitoriche grandissime di artiscj tant che Peter Paul Rubens, Jan van Eyck e Peter Bruegel, e deventarà cussì no dome un virtuosisim dal colôr ma un mût par cjantâ cun atenzion al particolâr la proprie int inte suaze di une patrie che si ame ancje cu la vôs dal pinel. A jerin artesans straordenaris ancje tant che stampadôrs: un di lôr, Gjerart, che al vignive propit di dongje dal flum Lys, al sarà il plui ricercjât e preseât in Friûl. O vin di ringraciâlu par vênus dade la prime edizion a stampe de nestre regjon (1480), ven a stâi il tratât di buine cusine dal Platina e ancje chel des Costituzions de Patrie dal Patriarcje Marquart di Randeck (1484). ❚
L’EDITORIÂL / Elezions: cui che le conte e cui che nol conteWalter Tomada
Lis elezions a son simpri plui dongje, ma il Parlament di Rome nol è mai stât cussì lontan dal Friûl. I furlans a laran a votâ ai 25 di Setembar pes elezions talianis, ma la impression vere par cui che al à a cûr i interès de nestre tiere e je che noaltris in cheste […] lei di plui +
(L)Int Autonomiste / Un popul cence plui vôs in cjapitulDree Valcic
✽✽ Nol è par fâmi i fats di chei altris, ancje se o sai benon che ae fin in ogni câs i efiets a saran deleteris ancje pai furlans, ma o crôt di interpretâ un sintiment slargjât e un dubi gjenerâl, domandantmi parcè che a àn fat colâ Draghi. No si trate, che al sedi clâr, […] lei di plui +
Feminis furlanis fuartis / Il percors internazionâl di ricercje di Michela Lupieri, curadore di events e mostris di artservizis di Erika Adami
E à progjetât “Ephemera”, il prin festival di culture imateriâl in Italie, che al va indevant in Setembar “Libars di scugnî lâ” al diseve il poete cjargnel Leo Zanier, e Michela Lupieri si ricognòs ta chês peraulis. «La mê vite e je simpri stade un lâ, tornâ e lâ di gnûf: di cuant che o […] lei di plui +
Furlans fûr dal ordenari / La storie di Piltrude, e di cemût che fasè cambiâ vite ai siei fîs Erfòn, Marc e AntoDiego Navarria
Cussì e fo implantade la Badie di Siest, une des plui innomenadis di chenti Cividât, 1380. Cul peçot imbombît di cere, Marie, zovine novizie tal munistîr di Sante Marie di Val, e free a fuart il marmul sculpît. Al è dut plen di ornaments fats di voluts di plantis, di motîfs vegjetâi e gjeometrics. E […] lei di plui +
Int di Cjargne / Alessandra Primus Referente de Cjargne dai scampanotadôrs furlansMarta Vezzi
Di cuant che e jere frute, Alessandra Primus e à vût simpri la passion pes cjampanis. “Finîti di servî messe, mi gjavavi daurman i vistîts di zagut e o levi sù di corse sul cjampanili. O disubidivi pre Attilio parcè che in chê volte il cjampanili nol jere a norme e al tocjave metii man […] lei di plui +
L’EDITORIÂL / LA PATRIE DAL FRIÛL AL SALON DAL LIBRI DI TURINWalter Tomada
Dai 19 ai 23 di Mai no steit a cirînus, noaltris de “Patrie”: no sarin in Friûl, ma inaltrò.◆ No, no lìn in esili. Pal moment, jessi “furlans che no si rindin” nol è ancjemò une colpe. Salacor lu deventarà, ma pal moment o podin jessi “libars di sielzi” di lâ in “mission”. Une mission […] lei di plui +


text:
E ancjemò nol torne, nol rive! Ce ore ise, ce ore saraie? Al mi veve dit che al tornave a… undis, mi vevial dit a undis? O ben no mi vevial dit nuie? Cui visâsi! E cumò e je scuasi… e sarà scuasi miezegnot, e nol è tornât! No, no vuei cjalâ l’orloi, no, no vuei, o sai ce ore [...]
Tag: Laurin Zuan Nardin
Il dotôr nol veve dadis sperancis. Lui nol podeve plui fâ nuie. I ai dât un calmant, juste cussì, par compagnâle… aromai… dome spietâ. Clamait il predi, al veve dit. E rassegnaitsi. Ce voleso? I agns, la etât… Pino lu veve compagnât su la puarte, po al jere tornât inte cjamare de viele. – Alore … jo o voi a…clamâlu… [...]
O ai sintût a dî che al à di tornâ, che al vignarà jù une altre volte. Inte glorie par judicâ i vîfs e i muarts. Ma cuant? Sevêr al veve clamât Remo muradôr par fâ il marcjepîts gnûf, sì, sì, intune dì o fasìn dut, o ai za lis misuris, doman o rivìn adore e vie dute une tirade, [...]
Gno fi. Chel li. Al è gno fi. Al fevele furlan sâstu? I voi braurôs dal pari a tegnin di voli il canai sui 5-6 agns, che al fevele furlan. E a mi mi ven intal cjâf Galian Zof. Che intes riunions di presidis, a Cividât o a Udin, des voltis al tacave a fevelâ furlan. Un cualchi coleghe, alore, [...]
Un lunis di matine Jacum i dîs a la sô femine: – Sante, jo cumò o voi vie. Se al ven chel di Gonars, tu âs di dîi che jo lu spieti devant dal domo di Palme a misdì. – Sì. – Âstu capît? – Sì, sì. – Se al ven chel di Gonars, tu i disis che Jacum lu [...]
– VERBÂL dai scrutadors pes elezions dal diretîf de Pro Loco di S. Bernart ai dodìs di Març dal an e v.i… no stoi a lei dut, nomo? A risultin elets siet conseîrs… chei che o vin dit, che o sin ducj culì, nomo, plui il sior plevan di dirit e trê revisôrs dai conts, come che o savìn cui [...]
Jo o soi puar. Ma no di simpri, une volte o jeri siôr. Tant siôr. Ma ancje tant malât. E cussì, cuant che inte miôr cliniche specializade, i miôrs miedis mi àn dit che a mi restavin dome pôcs mês di vite, no mi à restât altri cefâ, se no lâ a cirî un puar che al acetas di murî [...]
Tiere tante. Lavor tant. Braçs doi sôi. – Cjatiti une femine, une cristiane che ti judi. Ce maniere puedistu atindi a dut di bessôl?! Di cristianis ator and’ jere, ma che i lessin ben a lui…chel al jere un altri discors. – Eh! Une cristiane! Facil di dî. A mi conventaressin braçs! Tiere tante, lavor tant! Une dì al passe [...]


text:
Mountain bike
La mountain bike (che dispès e ven scurtade in MTB, che stâ al puest di Mountain/Trials Bike) è je une biciclete fate in mût di podê movisi ancje difûr des stradis asfaltâdis, sedi di rive sù, sedi di rive jù.
Tal complès la mountain bike, o biciclete di mont, e je divierse di chês di altris fatis par vie des sospensions (cuasi simpri amortizâdis), ma no dome: di fat la mountain bike e monte gomis tant plui largjis e tasseladis des bicis di corse. Il telâr al pues sedi di tancj materiâi come il fier, alumini, carboni, e vie indenant. La diference e je tal pês e durece, tant al è vêr che il carboni al è plui lizêr dal alumini.
A son tancj modei di mountain bike a seconde dai trois dulà lâ e par ce che si vuel fâ cun je; la “front” e je une biciclete che par solit e à dome la forcele amortizade par cuietâ i sburts te ruede indenant, là che il cjar al è dûr (hardtail) cussì di no butâ vie energjie intant che si pedale fuart, fasint in mût che il telâr nol ledi su e jù. Une biciclete che invezit e monte tant la forcele denant che un amortizatôr daûr e ven clamâde “full” (par solit doprâde par robis come downhill e enduro). Une ecezion pe mountain bike che no simpri a tegnin lis sospensions e a vegnin clamadis fatbike: chestis a montin des gomis largjis pardabon cussì di podê lâ ator dapardut (neve, sabbia, e vie indenant), lì che chês altris bicicletis no laressin indenant.
Storie[cambie | modifiche il codiç]
La gnove mountain bike e nas ae fin dai agns setante in Californie, dopo un biel pieç che e vignivin doprâdis des bicicletis justâdis, clamadis klunker (catan) par fâ garis di corse injù su stradis forestâl. E si pense che la prime biciclete fate su apueste par cori fûrstrade e sedi chê di Joe Breeze, tal 1978. Daspò Gary Fisher, Charlie Kelly e Tom Ritchey a si son metûts adun te MountainBikers. Tai prins agns otante e son stadis vendûdis lis primis mountain bike fatis su in largje scjale, che ta chel timp e jerin pôc di plui che bicicletis di corse plui robustis, cul manuvri dret e gomis plui largjis.
Tai vingj agns a cjaval dal 2000 il mountain biking al è deventât un dai sport plui difondûts, il marcjât e il nassi di competizions sportivis su la mountain bike e àn fat sì che al fos dut un cressi, tant che al dì di vuê e si puedin fâ robis che une volte no si pensave nancje.[1]
Carateristichis da mountain bike[cambie | modifiche il codiç]
Fra lis bicicletis, lis mountain bike a son par sigûr lis plui complicadis. Il mût di fâ e i tocs principâi son simpri chei, ma a scugnin sedi plui robuscj e cun des carateristics e components propri de mountain bike.
Telâr[cambie | modifiche il codiç]
I telârs pes mountain bike a son diferents di chei altris pe lôr gjeometrie, par solit plui sierade des bicis di strade, cussì par sedi plui facii di doprâ e durâ di plui. Par chest e si cjate ator la gjeometrie sloping (di rive jù) cul tubul adalt ben pleât par jù, ca si tache ta chel verticâl, curt rispiet a lis altris bicis. Une altre carateristiche dai telârs e je la sospension daûr: un cjar cuntun zuc di zontis ca lassin movisi in vericâl il toc daûr de biciclete. I materiai principâi a son:
- Açâl: crom-molibden, pesant, cal coste pôc, cal dure e elastic, doprât tai modei ca costin di mancul;
- Leghe di alumini: plui lizêr e plui dûr, plui sempliç di lavorâ e cal rez di plui il rusin. Al è il materiâl plui doprât;
- Componût in fibre di carboni: tant lizêr e rigjit, al à si stâ atent a lis pachis e al coste une vore;
- Titani: lizêrissim e cal rez la corosion, al è chel cal ven di plui e che pal rest al samee al açâl.
Gjeometrie[cambie | modifiche il codiç]
La gjeometrie dal telâr e je fondamentâl pes capacitâts e il ce ca fâs une mountain bike. Tant al è vêr, rispiet a lis altris bicicletis che fra li lôr a si samein, fra lis mountain bike i telâr a cambiin une vore. Fra i modei a son tantis diferencis che al covente cognossi stant che tantis voltis a centrin une cun chê altre. [2]
- Angul dal stierç (B)
- Pas (P+F)
- Lungjece dal cjar (P)
- Angul de cane verticâl (A)
- Altece dal moviment centrâl
- Lungjece de cane orizontâl (L)
Di tignî di cont al è dulà che si poe il baricentri dal biker: se al è indenant al è puartât plui pes rivis sù, se al è indaûr al è just pe rivis jù.
Sospensions[cambie | modifiche il codiç]
La plui grande diference tes gnovis mountain bike e chês altris bicicletis a son lis sospensions. In chest la tecnologjie e à cjapât tant di ce cal è za stât svilupât par altris mieçs. Lis mountain bike a si dividin fra chês duris, chês cu la sospension denant (front suspended, front, hardtail) o biamortizadis (full suspended, full).
I amortizatôr a puedin vê sustis e elatometris se a son chês ca costin di mancul, gomis se a àn di sedi lizêrs, sustis ancje se a son chês plui pesantis e idraulichis, chês plui doprâdis. A seconde di ce ca vegnin a puedin vê plui o mancul regolazions come il bloc dal dut, il smuartiment e la regolazion de altece.
Il mût di vore des sospensions daûr al cambie secont ce struture ca ven doprâde. Cuasi dutis a 'nd àn un pivot sempliç o a cuadrilatar (4-bar). Te seconde a son dai brevets come la zonte Horst, il cuadrilatar Lawwill e sistemis a braçs curts come il VPP di Santa Cruz e il Maestro di Giant, ognidun cul so sisteme di levis. Il sisteme des sospensions daûr al è chel che al stâ daûr ae trasmission des fuarcis dai pedai a lis ruedis travier de cjadene. [3]
Trasmission[cambie | modifiche il codiç]
La trasmission di une mountain bike e je divierse di chês altris bicicletis soredut pai rapuarts plui curts, juscj pai tocs erts e drets.
Guarnidure[cambie | modifiche il codiç]
La guarnidure tradizionâl e je fate di trê coronis ancje se tai ultins agns e stan cjapant pît chês doplis o singulis. Cheste ultime, la monocorone, e ven doprade plui di dut pai mieçs pal gravity e pal cross country, fats par robis specifichis e ca no i coventin tancj rapuarts. A son dai sistemis par che a no coledi la cjadene de corone. [4]
Cambi e deraliadôr[cambie | modifiche il codiç]
Come in dutis lis bicicletis, il cambi al è lassât simpri al deraliadôr a trapezi. Chel daûr al ven par solit clamât cambi, cussì di no confondilu cun chel denant. Il cambi di solit al à une corse di tension plui lungje des bicicletis di corse par vie de amplece dai rapuarts. Esistin altris sistemis di deraliadôrs fats che no si ruvinin cun pantan, glerie e pachis ma di chê altre bande e pesin di plui dai normai. [5] [6]
Pedâi[cambie | modifiche il codiç]
A son dôs categoriis di pedai: flat (plats) e a sganc svelt.[7]
I pedai flat a son i classics pe biciclete, cuntun larc toc dulà poiâsi e cun dai piçui picjots (pin) che a fasin grampâ di plui pîts ai pedai, ancje tal pantan. I flat a son juscj par chei ca tachin a lâ in bici e par no fâ colâ la int.
I pedai a sganc svelt invezit, ca si doprin cun lis lôr scarputis cui atacs, a tachin il pît ae biciclete cussì di rivâ a fâ une pedalade plui taronde e buine, tal sens che i pedâi a vegnin tirâts ancje par sù). Il dut al è nassût de Shimano cul non SPD (Shimano Pedaling Dynamics).
Ruedis[cambie | modifiche il codiç]
Lis ruedis a son fatis tal stes mût di chês des altris bicicletis, dome ca rezin di plui e ca puedìn tignî gomis plui largjiis. La majiôr saldece des ruedis e je ancje par vie dai pivot dai muiûi, ca puedin sedi larcs dai 9 ai 20 milimetris. Lassant stâ chei plui piçui, chei altris a son dispes dai pivot passancj che a stan dentri te forcele o tal cjar, jessint cussì plui fuarts ae torsion.[8]
Fin a cualchi an fa, lis ruedis e jerin di 26" poleârs, cal stâ a dî dal diametri par fûr da la ruede, tignint cont ancje de gome; il cercli invezit al misure 559 milimetris. Cul 2010 [9] a 'nd àn cjapât pît altris standard, lis primis a forin lis ruedis di 29" cui cerclis 700c (⌀ 622 mm), come lis bicicletis di corse, di trekking, di citât. Chestis son ancje cognossudis come 29er. Un altri standars a son chês di 27,5", cun cercli 650b (⌀ 584 mm).
Ca sedin tancj standard al fâs sì che a si podêdi zuiâ fra agilitât, fuarce, pês, aderence du la tiere e il no sbrissâ. Una ruede plui grande ti grampe miôr par tiere e a rodole par ben, di chê altre bande a rêç di mancul par in bande, a pese di plui e 'nd à un plui grant moment d'inerzie e efiet ziroscopic. Lis ruedis plui grandis a van miôr pes dissiplinis plui normâl, chês plui piçulis pes robis plui tecnichis; ognidun però al pues vê lis sôs preferencis. [10]
Di tignî di cont, al dì di vuê cuasi ducj i cerclis des mountain bike no 'nd àn la piste pai frenos, ca no coventis cui discos.
Gomis[cambie | modifiche il codiç]
Lis gomis pas solit a son grandis fra l'1,8 e il 2,5 poleârs. In certs câs, come lis fat bike, a puedin jessi ancje di 4,8 poleârs (sù par jù 122mm). A cambiin ancje i cerclis e i rais, a seconde dal ûs de biciclete. [11]
Il disegn dal batistrade al è par solit a spicis: cualchidun al è fat pal pantan, altris pes pieris, altris par tiere cul polvar, e tantis altris soluzions ca si cjatin sul marcjât, adun di chês plui personâl pes garis.
Lis gomis di mountain bike a son pai budiei e pes tubeless, chescj ultins a puedin tignî pressions bassis e grampâ di plui par tiere ma cence vê pôre di sbusâ. In plui, metint dal lattice dentri te gome, chest al strope di bessôl la buse.
Manuvri[cambie | modifiche il codiç]
Di stes che il telâr, a puedin sedi di alumini, açal, titani o fibre di carboni. Par solit drets o un fîl pleâts, a son larcs a seconde de largjece de spalis di chel su la bici. In ogni mût dai bikers a preferissin un manuvri plui larc cussì di sedi sigûrs tal rivâ a tignîlu e tal rezi lis pachis e i colps.
Frenos[cambie | modifiche il codiç]
La prime robe chê a covente ai frenos des mountain bike al è il no jemplâ di pantan il puest fra il cercli e il freno. Fin ae fin dai agns novante a si doprâvin dome i frenos Cantilever, za cognossûts tal ciclicross. I V-brake 'nd àn robât il puest a chescj jessint plui lizêrs, sempliçs tal comedâ e mancul costôs.
Cul 1997, cul lâ sul marcjât dai Hayes Mag,[12] , a 'nd àn cjapât pît i frenos a disc idraulics, ca samin par come ca son fats e ca funsionin a chei des motocicletis. A puedis sedi doprâts dome cu lis ruedis fatis apueste, cun rais ca regin il sfuarç di cussì tante fuarce fra muiûi e cerclis. Ancje telâr e forcele a scugnis sedi fats apueste par fâ stâ chest tipo di fren.
I frenos a disc 'nd àn judât tant il cressi des mountain bike. Plui fuarts, ca si regolin, ca rezin a tantis franadis àn fat sì di podê cori di plui svelts, lâ jù par rivis plui verticâl e dificilis, lant a cambiâ ancje la largjece des gomis, l'impuartance des sospensions – ca tignissin lis ruedis tacâdis tal teren – e, par dîle dute, par rezi ducj i sfuarçs che i tocjin ae mountain bike.
A son ancje dai frenos a disc mecanics, che a si movin par vie di un cuardin. Diviers di chês idraulichis, chescj a movin dome une pastilie. Fra di lôr, i frenos a disc a si samein, ancje se chei mecanics a son mancul svelts. [13]
La cane telescopiche de siele[cambie | modifiche il codiç]
Sul marcjât di un pôcs di agns, a 'nd àn tacât il zîr ator dal 2010 (Crank Brothers, KS, X-fusion e Rock Shox i plui famôs).
No si pues fâ cence tes mountain bike enduro, al lasse sbassâ e alçâ la siele lant indent cu la pedalade e la guide de biciclete, cussì di lâ vie svelts di rive sù la siele alte e di cori di rive jù cu la siele basse.
Modei di mountain bike[cambie | modifiche il codiç]
A son plui tipos di mountain bike, che van a cuvierzi lis ativitâts dal mountain biking. Al è dificil cjatâ lis diferencis; par chest, ancje se al zove vê dai nons convenzionâi, al è impuartant il cognossi i fatôrs che a dividin i varis modei: la gjeometrie dal telâr, la corse des sospensions, ce tocs ca ‘nd à la bici. [14]
Cross country[cambie | modifiche il codiç]
A son mountain bike fatis apueste par lis garis di cross country, lì che il snait tes rivis e il cori simpri cuntune alte velocitât medie al domande bicicletis liseris e sveltis. Tai agns otante e tai prins dai novante lis mountain bike di XC a vevin telârs lisêrs in açâl e forcele cence corse. Tai agns novante a son cressudis, passant a telârs in alumini e forcelis cul amortizatôr (par solit 80 – 100 mm). Cul lâ indenant des tecnologjiis e il podê doprâ il carboni, ancje lis XC e àn tacât a sedi biamortizadis e cun corsis un pôc plui grandis, soredut tal câs di garis marathon, lì che si stâ a dilunc in siele.
Il pês di une biciclete di cross country al pues lâ al disot dai 8 kg. La gjeometrie e fâs stâ il ciclist poiât indenant, cussì di lâ sù miôr pes rivis e vê une biciclete plui svelte tal rispuindi, lassant stâ il no sbalotâ lant injù e il vê boins frenos, che a saressin pesants par chest tipo di bici. Lis ruedis di 29" a son justis su chestis bicicletis. Pe lôr semplicitât les si cjate a vendi par pôc, ma il pês al pues rivâ ancje ai 15 kg.
All mountain[cambie | modifiche il codiç]
Lis bicicletis di all mountain a son fatis apueste par une dissipline cognossude ancje come cicloescursionismo. A son une vie di mieç fra il pedalâ, il vignî jù, la afidabilitât e la comoditât. Par solit a son full suspended con corsis (ca si puedin regolâ) di 140-150 mm, a ‘nd àn forcelis cun stocs di 32 mm, un pâs sui 12-15 kg, une gjeometrie buine pal vignî jù, no tes garis, e che a lasse tignîsi cul pês indaûr par rivâ fûr ai tocs plui erts ma cence lâ a ruvinâ il lâ sù pes clevis. Di stes e je une guarnidure dople cul bash ring, rapuarts curts per rivis lungjis. Lis ruedis di 27,5" a son il miôr par mieçs di all mountain.
Enduro[cambie | modifiche il codiç]
Lis mountain bike di enduro a samein a chês di all mountain ma par solit a son fatis pes garis. 'Nd àn alore corse te forcele di 160 mm, pivot di passaç tes ruedis e forcele cun stocs di 34 o 36 mm par sedi mancul sbalotis lant jù, amortizatôr daûr cun piggyback. A puedin vê un sôl rapuart denant e 'nd àn un pês dongje di chel des all mountain. Pes ruedis si doprin chês di 27,5".
Freeride[cambie | modifiche il codiç]
Lis mountain bike di freeride a son fatis pal gravity, par solit tal bike park. Lant sù cun funivie o furgon, nol covente plui che la biciclete sedi buine par pedalâ. Invezit al covente che a sedi par prin stagne e par secont buine di rive jù. Lis sospensions di 180 mm sù par jù a son a suste, il telâr e lis dotazions a puedin rezi buinis pachis.
Downhill[cambie | modifiche il codiç]
Lis mountain bike di downhill a son fatis pes garis cul stes non, garis di corse a timp di rive jù par trois o pistis svelts e dificii. A scugnin tignî altis velocitâts, par chest a 'nd àn une gjeometrie stabil, un pas lunc e angui di siele e di stierç larcs. La forcele e à piastre dople, par solit a suste, cun stocs di 36 mm e corse di 200 mm.
Altris[cambie | modifiche il codiç]
Si cjatin ancje altris modei di mountain bike, doprâts par altris robis: trial, four-cross, street (ca samein tant a lis BMX), dirt jump. Cjavant lis primis dôs, chês altris a si samein tant, jessint des front piçulis e fuartis, fatis par fâ maraveis.
Notis[cambie | modifiche il codiç]
- ↑ Model:Cita video
- ↑ Model:Cita web
- ↑ Model:Cita web
- ↑ Model:Cita web
- ↑ Model:Cita web
- ↑ Model:Cita web
- ↑ Model:Cita web
- ↑ Model:Cita web
- ↑ Model:Cita web
- ↑ Model:Cita web
- ↑ Model:Cita web
- ↑ Model:Cita web
- ↑ Model:Cita web
- ↑ Model:Cita web


text:
#24 – La zornade
Ma parcè la zornade ise cussì curte? O ai cetantis robis di fâ che no rivi mai a distrigâ dut. Sveâmi al cricâ dal dì, molzi lis vacjis inte stale e regolâlis, lâ fûr a bagnâ l’ort, arâ cuant che al è di arâ, grapâ cuant che al è di grapâ, samenâ, bagnâ i cjamps, viodi cressi lis plantis, bati, fâ lis balis di stran e di jerbe, meti il forment, la blave, la soie, il vuardi, la siale tai dipuesits: nol è mai timp avonde!
Insome, une zornade par me e varès di durâ almancul setantedôs oris invezit di cuarantevot!
E invezit, ta chest planet che al orbite ator de stele Tau Ceti, la zornade e dure cuarantevot oris cun vincjecuatri oris di lûs e vincjecuatri di scûr. Nol è avonde, no?
Mi riferìs a “oris” come a chês che o vês su la Tiere.
Par chel che al rivuarde lis bestiis jo lis clami vacjis ma non son veris vacjis. Intant a son grandis il dopli des vacjis de Tiere e dopo a àn sîs gjambis, cussì a rivin a stâ sù miôr in pîts. E dopo, rivuart a lis plantis che o ai citât prime, a part che a son dutis OGM, però o ai simpri di stâ atent a lôr, soredut al vuardi. Al è un fat che si dislidrise di bessôl a voltis par lâ a passonâ tal cjamp o fûr dal cjamp lant a cirî i puescj dulà che i rive plui lûs o plui aghe. O ai scugnût centâlu par che nol torzeoni e dâi des razions extra di aghe e inluminâlu cui proietôrs cuant che la lûs dal Soreli, o miôr, di Tau Ceti, no i rive a cause dai nûi.
Ma nol è chel l’unic probleme. No ai voie di elencâju ducj i miei problemis che a son cetancj. Rivaraio tai miei cent e cincuante agns di vite a conservâ la mê colonie-model? No sai trops agns che mi restin di vivi, naturalmentri considerant il timp de orbite dal gno planet ator de stele che al è metât di chel de Tiere ator dal Soreli…
di ***
#1***


text:
Une altre brute figure pe Union Europeane e pes sôs istituzions. Dopo de Comission, che doi mês indaûr de Comission Europeane e sielzeve di no cjapâ sù lis propuestis fatis indenant cu la iniziative dai citadins Minority SafePack, ai 8 di Març stâts al è stât il Parlament (PE) a mostrâ di jessi dipendent dai Stâts e dai lôr nazionalisims, votant a maiorance a pro dal ritîr de imunitât garantide fin cumò ai trê eurodeputâts catalans Carles Puigdemont, Toni Comín e Clara Ponsatí.
◆ L’ex President de Generalitat, Puigdemont, e i doi ex consellers (ven a dî “ministris” o “assessôrs”) dal guvier catalan, Comín e Ponsatí, a son acusâts tal Stât Spagnûl di reâts grâfs che a àn a ce fâ cul lôr rûl inte organizazion e inte gjestion dal referendum pe indipendence dal prin di Otubar dal 2017. Dopo jessi lâts in esili, i prins doi inte Belgjiche e la tierce in Scozie, là che e jere za a vore tant che professore inte Universitât di St. Andrews, si son candidâts pes elezions europeanis dal 2018 e a son stâts elets inte assemblee di Strasburc e Brussel.
◆ Chês fatis indenant cuintri di lôr a son dutis acusis di caratar politic. Cun dut achel – o ben, magari cussì no, juste par chel – i eurodeputâts a maiorance a àn a votât par che ur vegni gjavade la imunitât. Tal câs di Puigdemont, a àn votât a pro de revoche in 400 di lôr, intant che si son esprimûts cuintri 245 e altris 45 si son astignûts, e a son sù par jù compagns i numars par Comín e Ponsatí: 404 a pro, 247 cuintri e 42 astignûts.
◆ Il vôt al jere segret e, tignint cont des declarazions di vôt e fasint doi conts, si viôt che a àn votât a pro de revoche i popolârs, la massime part dai conservadôrs e la plui part dai grups dai socialiscj e dai liberâi, là che za ae vilie de votazion cualchidun di lôr – par esempli la eurodeputade dal Partît Nazionalist Basc (EAJ-PNV) Izaskun Bilbao Barandica – al veve palesât la sô posizion diferente. Chei che impen a àn votât cuintri cun convinzion a son i eurodeputâts dai grups dai Verts/Aleance Libare Europeane e de Çampe Europeane. Altris vôts a pro, dongje des astensions, a son rivâts dai membris di chei altris grups plui piçui.
◆ Par efiet dal risultât dal vôt si tornaran a inviâ lis proceduris pe estradizion dai trê europarlamentârs, par che a vegnin judicâts de justizie spagnole. Cumò la bale e passe ai tribunâi de Belgjiche, dulà che a son a stâ Puigdemont e Comín, e de Scozie, là che e je domiciliade Ponsatí.
◆ Timp indaûr, la magjistrature belghe e veve za dineât la estradizion tal Stât Spagnûl di un altri ex conseller catalan, Lluis Puig, ancje lui in esili a Brussel, contestant lis fondis dome che politichis des acusis cuintri di lui.
◆ Cun chel vôt, il PE al à dât la sô poie ae strategjie persecutorie che e ven puartade indenant de bande de classe politiche e dai tribunâi dal Ream di Spagne. In chê posizion nol è dificil ricognossi une continuitât cul ategjament mantignût des istituzions europeanis intant che Madrid al mandave polizie e militârs a petâ milions di eletôrs catalans in file denant dai seçs par partecipâ al referendum dal prin di Otubar dal 2017.
◆ Cun dut achel, al è un dât positîf: tra vôts contraris e astignûts, a son sù par jù 300 di lôr. Pal rest, magari cussì no, lis istituzions europeanis a mostrin di pierdi (ancjemò) credibilitât e autorevolece, juste intal moment che la dibisugne di une Europe pardabon “unide inte diversitât” (e intai dirits di fonde e intes libertâts) e je ancjemò plui fuarte. ❚
Il PE ur gjave la imunitât ai catalans Puigdemont, Toni Comín e Clara PonsatíMarco Stolfo
Une altre brute figure pe Union Europeane e pes sôs istituzions. Dopo de Comission, che doi mês indaûr de Comission Europeane e sielzeve di no cjapâ sù lis propuestis fatis indenant cu la iniziative dai citadins Minority SafePack, ai 8 di Març stâts al è stât il Parlament (PE) a mostrâ di jessi dipendent dai Stâts e dai lôr nazionalisims, votant a maiorance a pro dal ritîr de imunitât garantide fin cumò ai trê eurodeputâts catalans Carles Puigdemont, Toni Comín e Clara Ponsatí.


text:
Intai agns Cincuante, che la vuere e jere finide di pôc, la int e voleve tirâsi fûr di chei bruts timps cirint di straviâsi. Cussì, a la domenie dopomisdì, zovins e vecjos di Luvignà e dai paîs dongje a frecuentavin la sale “Al giardino”, indulà che trê sunadôrs i davin dentri cun la armoniche, la ghitare e il liron, e [...]
Categorie: Gjenar di orôr
Cassilde e talpinave pal bosc, inmusonide, spacant lis mans par aiar di tant inrabiade che e jere. E balinant in ca e in là, cence mete, si intivà cuntun casot che no veve mai notât prime, in part scuindût di arbui grandonons. Di une buse tal tet e vignive fûr un fumeron scûr che si intardave tal cîl cuiet. Cassilde, [...]
A Basandiele dal Cormôr al jere, e al è inmò, un mulin a aghe. Une roie che e ven jù di Udin e sburtave la ruede fasint movi la muele par masanâ la farine. Al jere il timp des Striis e dai Benandants, che si sfidavin tai prâts a colps di cjanis di soròs e di macis di fenoli. Un [...]
Sabide dopomisdì; al è ni vore cjalt e, par cjapâ un pôc di aiar, o tiri fûr la biciclete e o voi a fâ un zîr viers Rivignan. Fra San Martin e Musclet e je une lungje strade strete e in font dal retilini un svolt sec al mene a man çampe. Rivât dongje il svolt o viôt un vecjo [...]
Se tu sês vignût sù intun paisut di clap e contadins, tu ju cognossis subit.I zûcs di lûs, i mûrs di piere e muscli, une vuarzine inrusinide; la glerie che ti sclipigne lis peraulis, intant che tu domandis a dôs vecjutis fatis di grispis se tu puedis dâ un cuc. Lôr a disin di sì a la tô nostalgjie, di [...]
Stiefin al ero strac sfinît, e a nol jodevo l’oro di lâ a cjaso. Ai fasevo mâl la scheno che ai jessivo a sbufs dai bregons elegants – colpo dai chilos di masso e dai agns di masso – e al ero stuf di tabajâ cun la int par vuê. Al vevo uno fam nero e voio di sierasi a [...]
Mi cridin simpri, a cjase, parcè o ai pôre des robis dulà che no si cjale dentri. Ma jo une volte o ai bevût un raiat, te scjate dal lat, e cumò o vuei bevi dome tes butiliis di veri. Parfin lis pocis mi spaurissin: o pensi simpri che si podarès lâ sot fintremai a finîle tal mieç dal mont. [...]
disen a temperis di E. Marangone Picinine e verde i si poie sul dêt grant dal pît. Lui al ripe l’aiar, dibant. Al sossole, e cuant che il tuf i rive al nâs, scunît, al salte. Tu tornis di scuele e tô mari e à voie di coionadis. O vin cjatât un lavôr, ti dîs, pleiant lis soreceis. Cerce il [...]
“A son stâts a regnâ là dai Taurs usgnot passade” e contave agne Anute in ta chê sere a fâ file te stale di barbe Agnul, “àn sdrondenât cjadenis dute la gnot, fasint spaurî lis vacjis e il taur”, i frutins, discocolant i voi pe maravee e curiositât, a scomençavin bielzà a sgrisulâsi di pôre, e Anute lant indenant: “a [...]
– Lassaitlu stâ! Fedêi, judaitmi! – Tasêt, predi: vô, tes vuestris bielis citâts, no savês nuie di ce che o vin di scombati, nol è scrit nuie tai vuestris biei libris. O sês pene rivât, ma se o restarais ca sù di nô par cualchi an o ‘ndi varès provis fin vonde. – O sês lâts fûr di sintiment! Cumò [...]
Si svee malcuiet, cu la bocje sute, impastade, netantsi i dincj cu la lenghe. La sere indenant, platant la man fassade sot la taule e dentri de manie, al veve glotût la cene in premure e si jere ficjât tal jet, cence nancje doprâ il spacetin. Sô mari e sô pari no si jerin inacuarts di nuie. La feride lu [...]
“Tu no tu esistis, no tu puedis esisti!” Cussì al berlà Toni al mostri che al veve denant. Al jere vignût fûr dal cimitieri ta chê sere novembrine; propit un zombie ma i zombies no esistin, no puedin esisti. Il muart al è muart, e vonde! Nol po cjaminâ. E pûr chel al cjaminave e i stave rivant dongje, scloteant. [...]


text: “Stant che l’an cu ven a son juste cent agns de Vuere dal ’15 taliane-austriache che e tornà a dâ dongje sul plan politic la regjon furlane dutcâs ridusintle a confin nazionâl in contrast cu lis sôs tradizions di crosere e trassunt dal Continent cul svant di vignî fûr di Caesar, si segnale che al sarès il câs, in cont di strategjiis di culture e educazion, juste di cjariâ di significâts che a rionzin e che a rimodernin la passade centralitât internazionâl dal Friûl, ereditât storiche aquileiese e foroiuliese, dut chel flurî, che al sarà sigûr, di ocasions di ricuart di chel aniversari vueresc, cul bati, in chel centenari, sul rignuvî la idee di un Forum Iulii no sentinele di une nazion, ma ben cûr di dutis, idee ancje di combinâle là che si pues cul ricuart dai mil e cent agns de incoronazion dal unic imperadôr furlan de Storie ven a stâi il cividin Berengari, che propit tal 915 al cjapà sù la corone europeane di Carli il Grant…”. Il Moviment Civic Culturâl Alpin-Adriatic dal Fogolâr Civic e il Circul Universitari Furlan de Academie dal Friûl, sot tamon dal prof. Alberto Travain, a scrivin al Sindic di Cividât, res. Stefano Balloch, e al Diretôr dal Istitût scolastic comprensîf dal puest, dot.e Annamaria Buttazzoni, “autoritâts che a àn simpri mostradis atenzion, disponibilitât e partecipazion particolârs pes iniziativis di promozion de culture civiche ancje tes scuelis inventadis des fradaiis ca firmadis”; un tant soredut in cercje di colaborazion sul intent di un avigniment di comemorazion, in convigne cul Club UNESCO di Udin e la Federazion provinciâl udinese dal Istitût dal “Nastro Azzurro” fra combatents decorâts al valôr militâr, di fâlu a buinore di sabide ai 14 di Març 2015, intor des Idis di Març famosis, memorie di cuant che al fo stât sassinât il “pater patriae” de localitât e de regjon tal 44 p.d.C., avigniment che si spere che al “movi scuelis di ogni grât, li de statue di Caesar a Cividât, disbatiade di chel so sens nazionalistic mussolinian primarûl tornant fûr cul storic costrut ‘europeistic’ tradizionâl de liende di fondazion cesariane dal Friûl”. Une vision antighe de identitât furlane che cumò torne di grande atualitât…


text:
✽✽ Al è simpri plui evident che l’asset istituzionâl di cheste regjon nol pues jessi dismenteât o, piês ancjemò, platât. Al baste di fat cjalâ lis pagjinis dai cuotidians di chescj ultins mês par inacuarzisi di cemût che il probleme al sedi sot dai rifletôrs dai osservadôrs plui acûts de politiche nostrane. E je di pôcs dîs indaûr la analisi di trê sindicaliscj, Muradore, Ceschia e Dorigo, ex, ma no par chest mancul atents a ce che al sucêt a Triest, che di li si dedûs cetant grant che al sedi il pericul di un acentuâsi dal centralisim regjonâl.
✽✽ Un pericul? No, e je une ciertece che di chestis colonis o pandìn aromai di agns e sot ducj i governadôrs che si son sucedûts, segnalant une tindince che e je simpri stade presinte intes altis sferis dirigjenziâls de Regjon, ma che e je deventade plui agressive e arogante cun Serracchiani e cumò cun Fedriga.
✽✽ Çampe e diestre a pierdin significât devant de disposizion tignude in merit al Friûl e al rûl che al à di vê inte complessitât aministrative e politiche di dute la regjon.
✽✽ Fevelìnsi clâr: al orizont nol è un progjet concret di indipendence e “O fasarìn come la Catalogne e la Scozie” e reste pal moment dome une afermazion di principi, la jentrade di un program ancjemò dut di definî intal so viaç di atuazion.
✽✽ Svintulìn pûr lis bandieris des piçulis nazions oprimudis e cence stât, ma stin atents che intant no si vedi di tirâ jù la nestre. Anzit, che – fuarts di une propagande di minculpop di tradizion fassiste, che e tire bande la omologazion obligatorie di ogni robe sot de egjide “effevvuggina” – lis stessis peraulis Friûl e furlan a vegnin di fat butadis fûr dal vocabolari cuotidian no dome de politiche, ma ancje de gjeografie, de storie, des mangjativis che o mangjìn, dal vin che o bevìn. Il ricat al è fuart: o cun nô – e duncje o sin ducj FVJ – o pûr sparîts dai belançs dai assessorâts, fûr des convenzions, des iniziativis.
✽✽ Ve che alore e covente une clamade a ducj chei che in chescj moments tant decisîfs pe nestre int a scrivin e a fevelin di centralisim: no stait a crodi di podê convinci cui che vuê al à il podê o cui che al aspire a sostituîlu. I partîts talians lu àn intal lôr Dna, il statalisim al alberghe, in formis ideologjichis diviersis sedi a diestre che a çampe.
✽✽ Puartìn fin insom la critiche: par bati il centralisim e covente vuê une divierse articolazion des istituzions, al vignarès di dî “dait al Friûl chel che al è dal Friûl, a Triest chel che al è di Triest”.
✽✽ La Serracchiani e à falît in maniere misare cu la cancelazion des provinciis e cul disastri des Uti. Al stes disastri al è lât incuintri Fedriga cu lis svoladiis e ridiculis Edr, acronim par definî i (discognossûts al mitent) Ents di decentrament regjonâl.
✽✽ Al è clâr che cence une propueste crodibile e buine in sens storic, no saran altri che lis decisions cjapadis a Triest, cun in bal i milions di euros de Europe pe riprese economiche.
✽✽ Dulà larano, a ce coventarano? Fasêtsi la domande e daitsi la rispueste. ❚
Il pericul centralist al è tal Dna dai partîts taliansDree Valcic
✽✽ Al è simpri plui evident che l’asset istituzionâl di cheste regjon nol pues jessi dismenteât o, piês ancjemò, platât. Al baste di fat cjalâ lis pagjinis dai cuotidians di chescj ultins mês par inacuarzisi di cemût che il probleme al sedi sot dai rifletôrs dai osservadôrs plui acûts de politiche nostrane. E je di pôcs dîs indaûr la analisi di trê sindicaliscj, Muradore, Ceschia e Dorigo, ex, ma no par chest mancul atents a ce che al sucêt a Triest, che di li si dedûs cetant grant che al sedi il pericul di un acentuâsi dal centralisim regjonâl.